Q=3	C=3	SS=1	LS=0	PS=0	DC=3	LC=0	SD=0	BS=1	G0=130	G1=93	G2=43	DLID=az_RU	BODY=Ким Јеһованын тәрәфиндәдир? (Чыхыш 32:26) | Тәлим\n«Сиз Аллаһыныз Јеһовадан горхмалы, Она гуллуг етмәли, Она бағланмалысыныз» (ГАН. 10:20).\nНӘҒМӘ: 28, 32\nГабил вә Сүлејман пејғәмбәр Јеһованын лүтфүнү неҹә итирди?\nМуса пејғәмбәр вә Һарун Јеһованын тәрәфиндә олдуғуну неҹә ҝөстәрди?\nЈеһованын мәрһәмәт вә әфвиндән там јарарланмаг үчүн нә едә биләрик?\n1, 2. а) Јеһованын тәрәфиндә олмаг нә үчүн һикмәтли аддымдыр? б) Бу мәгаләдә сөһбәт нәдән ҝедәҹәк?\nЈЕҺОВАЈА бағланмаг ағыллы һәрәкәтдир. Јеһова һәр кәсдән гүдрәтли, һикмәтли вә мәһәббәтлидир! Онун тәрәфиндә олмағы ким истәмәз ки?! (Зәб. 96:4—6). Бунунла белә, Аллаһын бәзи хидмәтчиләри мүәјјән вәзијјәтләрдә Јеһованын тәрәфини тутмамышдылар.\n2 Бу мәгаләдә Јеһованын тәрәфиндә олдуғуну иддиа едиб, Онун нифрәт етдији ишләр ҝөрән бәзи инсанлар барәдә данышаҹағыг. Онларын һадисәләриндән Јеһоваја там садиг галмагла бағлы ваҹиб дәрсләр өјрәнәҹәјик.\nЈЕҺОВА ҮРӘКЛӘРИ АРАШДЫРЫР\n3. Јеһова Габилә нә үчүн данышды вә она нә деди?\n3 Ҝәлин Габиллә баш верәнләрә хатырлајаг. О, Јеһовадан башга һеч бир аллаһа ибадәт етмирди. Бунунла белә, онун ибадәти Јеһоваја мәгбул дејилди. Јеһова онун үрәјиндә пис фикирләрин баш галдырдығыны ҝөрүрдү (1 Јәһ. 3:12). Буна ҝөрә дә О, Габилә демишди: «Дүзәлиб јахшы иш ҝөрсән, мәҝәр ҝөзүмдә уҹалмазсан? Анҹаг белә етмәсән, онда бил ки, јолунун үстүндә ҝүнаһ пусгу гуруб, о, сәни әлә кечирмәк истәјир. Инди нә едәҹәксән, она үстүн ҝәләҹәксән?» (Јар. 4:6, 7). Јеһова, санки Габилә белә дејирди: «Әҝәр төвбә едиб мәним тәрәфими тутсан, Мән дә сәнин тәрәфиндә оларам».\n4. Јеһованын тәрәфиндә олмаг имканы олса да, Габил нә етди?\n4 Габил дүшүнҹә тәрзини дәјишсә иди, Јеһова онун ибадәтини гәбул едәрди. Амма о, мәсләһәтә гулаг асмады. Јанлыш дүшүнҹәси вә худбинлији ону јанлыш һәрәкәтә сөвг етди (Јаг. 1:14, 15). Ҝәнҹ јашларында бәлкә о, һеч ағлына да ҝәтирмәзди ки, нә вахтса Јеһоваја гаршы чыхаҹаг. Амма сонралар о, ағласығмаз бир иш тутду — Јеһованын хәбәрдарлығына мәһәл гојмајыб доғма гардашыны өлдүрдү!\n5. Һансы дүшүнҹә тәрзи бизи Јеһованын лүтфүндән мәһрум едә биләр?\n5 Бу ҝүн дә арамызда Аллаһа ибадәт едә-едә јанлыш јолла ҝедәнләр ола биләр (Јһд. 11). Мәсәлән, ола билсин, һансыса мәсиһи јығынҹаглара мүнтәзәм ҝәлир, тәблиғ хидмәтиндә фәал иштирак едир, лакин ејни заманда әхлагсыз фантазијаларын, тамаһын вә диндашына гаршы нифрәт һиссинин дүшүнҹәсинә һаким олмасына јол верир (1 Јәһ. 2:15—17; 3:15). Бүтүн бунлар исә ҝүнаһ ишләмәјә ҝәтириб чыхара биләр. Бәлкә дә, әтрафдакы инсанлар бизим дүшүнҹә вә давранышымыздан хәбәрсиздирләр. Лакин Јеһова һәр шеји ҝөрүр вә бүтүн үрәјимизлә Онун тәрәфини тутуб-тутмадығымызы билир. (Әрәмја 17:9, 10 ајәләрини охујун.)\n6. Јеһова ҝүнаһлы мејилләримизә үстүн ҝәлмәјә неҹә көмәк едир?\n6 Бунунла белә, Јеһова дәрһал үстүмүздән хәтт чәкмир. Ҝөрәндә ки, хидмәтчиләри сәһв јолдадыр онлара дејир: «Мәнә тәрәф дөнүн, Мән дә сизә тәрәф дөнәрәм» (Мәл. 3:7). Хүсусилә дә һансыса зәифликләримизлә мүбаризә апаран заман Јеһова бизим пислијә мүгавимәт ҝөстәрмәјимизи истәјир (Әшј. 55:7). Белә етсәк, Јеһова да бизә тәрәф дөнәҹәк, ҝүнаһлы мејилләрә галиб ҝәлә билмәјимиз үчүн бизә руһани, мәнәви вә физики ҹәһәтдән дајаг олаҹаг (Јар. 4:7).\n7. Сүлејман пејғәмбәр Јеһова илә мүнасибәтләрини неҹә корлады?\n7 Сүлејман пејғәмбәрин һадисәсиндән дә чох шеј өјрәнирик. Ҹаванлығында о, мәсләһәт үчүн Јеһоваја үз тутарды. Јеһова она бөјүк һикмәт верди, үстәлик, Јерусәлимдә мөһтәшәм бир мәбәд тикмәји она һәвалә етди. Бунунла белә, Сүлејман Јеһова илә достлуг мүнасибәтләрини итирди (1 Пад. 3:12; 11:1, 2). Аллаһын Ганунунда ајдын јазылмышды: «Падшаһ чохлу арвад алмамалыдыр, јохса үрәји һагг јолундан дөнәр» (Ган. 17:17). Сүлејман бу гануна әмәл етмәди вә өзүнә 700 арвад алды. Үстәлик, евинә 300 ҹаријә ҝәтирди (1 Пад. 11:3). Арвадларынын чоху исраилли дејилди вә онлар сахта аллаһлара ибадәт едирдиләр. Беләликлә, Сүлејман һәмчинин Аллаһын башга милләтдән арвад алмамагла бағлы вердији гануну да позду (Ган. 7:3, 4).\n8. Сүлејман пејғәмбәр Јеһоваја гаршы нә дәрәҹәдә ағыр ҝүнаһлар етди?\n8 Сүлејман пејғәмбәрин Јеһованын тәләбләриндән тәдриҹән узаглашмасы онун ҹидди ҝүнаһлар ишләмәсинә ҝәтириб чыхарды. О, бүтпәрәстләрин аллаһы Әштурәтә вә Кәмуша сәҹдәҝаһлар тикди. Өзү дә дүз Јеһоваја мәбәд уҹалтдығы Јерусәлимлә үзбәүз дағда! (1 Пад. 11:5—8; 2 Пад. 23:13). Сүлејман арвадларына гошулуб бүтләрә ситајиш едирди. Бәлкә дә, о, өзүнү инандырмышды ки, Јеһованын мәбәдиндә гурбанлар ҝәтирмәјә давам етсә, Јеһова онун итаәтсизлијинә ҝөз јумаҹаг.\n9. Сүлејман пејғәмбәрин Јеһованын хәбәрдарлыгларына гулаг асмамасы нә илә нәтиҹәләнди?\n9 Лакин Јеһова һеч вахт ҝүнаһа ҝөз јуммур. Мүгәддәс Китабда дејилир: «Јеһова Сүлејмана гәзәбләнди, чүнки онун үрәји... Јеһовадан узаглашмышды. О Аллаһдан ки, ики дәфә она ҝөрүнүб, башга аллаһларын далынҹа ҝетмәмәји әмр етмишди. Анҹаг Сүлејман Јеһованын әмринә табе олмады». Буна ҝөрә дә о, Јеһованын лүтфүнү вә дәстәјини итирди. Нәтиҹәдә, бир дә һеч вахт Сүлејманын хәләфләринә бүтүн Исраил үзәриндә падшаһлыг етмәк нәсиб олмады вә сонракы нәсилләринин башына бөјүк бәлалар ҝәлди (1 Пад. 11:9—13).\n10. Јеһова илә мүнасибәтләримизи нә корлаја биләр?\n10 Сүлејман пејғәмбәрин һадисәсиндән ҝөрдүјүмүз кими, Јеһованын ганунларыны дәрк етмәјән вә онлара һөрмәт етмәјән инсанларла достлуг руһанилијимиз үчүн ән бөјүк тәһлүкәләрдән биридир. Бу, ола билсин, јығынҹагда олуб, амма руһани ҹәһәтдән зәиф олан инсанлардыр, јахуд да Јеһоваја ибадәт етмәјән гоһумларымыз, гоншуларымыз, мәктәб вә иш јолдашларымыздыр. Һәр ким олса да, әҝәр отуруб-дурдуғумуз кәсләр Јеһованын ганунларына еһтирамла јанашмырса, онлар јаваш-јаваш бизим дә Јеһова илә мүнасибәтләримизи корлаја биләр.\nОтуруб-дурдуғунуз инсанлар Јеһова илә мүнасибәтләринизә неҹә тәсир едир? (11-ҹи абзаса бахын)\n11. Инсанын бизим үчүн пис дост олдуғуну неҹә мүәјјән едә биләрик?\n11 1 Коринфлиләрә 15:33 ајәсини охујун. Демәк олар ки, чох инсанда һансыса ҝөзәл хүсусијјәтләр вар вә Јеһоваја ибадәт етмәјән бир чохлары һеч дә пис әмәл саһибләри дејил. Чох ҝүман ки, сизин дә бу ҹүр танышларыныз вар. Бәс бу, о демәкдирми ки, онларла отуруб-дурмағынызда пис һеч нә јохдур? Онларын Јеһова илә мүнасибәтләринизә тәсири барәдә дүшүнүн. Һәмин шәхсләр Јеһова илә достлуғунузу мөһкәмләндирмәјә көмәк едир? Онларын фикри-зикри нәдәдир? Мисал үчүн, онларын сөһбәтләри анҹаг ҝејим-кеҹим, пул, ән сон техника, әјләнҹә, јахуд да диҝәр мадди шејләрдән ибарәт дејил ки? Онлар бүтүн ҝүнү онун-бунун далынҹа данышмырлар ки? Әдәбсиз зарафатлар етмәји хошлајырлар? Иса Мәсиһ демишди: «Инсан үрәјиндә ашыб-дашан фикирләри дилә ҝәтирир» (Мәт. 12:34). Дост-танышларынызын Јеһова илә мүнасибәтләринизә пис тәсир етдијини һисс едирсинизсә, гәти аддым атыб онларла мүнасибәтләринизә сәрһәд гојун, һәтта лазым ҝәләрсә, әлагәни кәсин (Мәс. 13:20).\nЈЕҺОВА ТАМ СӘДАГӘТ ТӘЛӘБ ЕДИР\n12. а) Мисирдән чыхандан гыса мүддәт сонра Јеһова исраиллиләрә нә дејир? б) Исраиллиләр Јеһованын сәдагәтлә бағлы тәләбинә неҹә јанашыр?\n12 Исраиллиләрин Мисирдән чыхмасындан гыса мүддәт сонра баш верәнләрдән дә чох шеј өјрәнә биләрик. Ҹамаат Сина дағынын өнүндә топлашан заман Јеһова иштиракыны онлара мөһтәшәм шәкилдә әјан едир. Гејри-ади гара булуд пејда олур. Ҝөј ҝурулдајыр, илдырым чахыр, түстү әтрафы бүрүјүр, ҝет-ҝедә ҝүҹләнән шејпур сәсинә бәнзәр бир сәс ешидилир (Чых. 19:16—19). Бу заман Јеһова халга мүраҹиәт едиб дејир: «Мән, Аллаһыныз Јеһова там сәдагәт тәләб едән Аллаһам». Јеһова халгы әмин едир ки, Ону севиб, әмрләринә әмәл едәнләрә мәһәббәт ҝөстәрәҹәк. (Чыхыш 20:1—6 ајәләрини охујун.) Башга сөзлә, Јеһова онлара белә дејир: «Әҝәр мәним тәрәфими тутсаныз, Мән дә сизин тәрәфиниздә олаҹағам». Һәмин вахт бу сөзләри ешидән халгын арасында олсајдыныз, јәгин сиз дә, бүтүн исраиллиләр кими «Јеһованын бизә сөјләдији һәр шејә әмәл етмәјә һазырыг» дејәрдиниз (Чых. 24:3). Лакин чох кечмәмиш баш верән бир һадисә заманы исраиллиләрин сәдагәти сынаныр.\n13. Һансы вәзијјәт исраиллиләрин сәдагәтини сынаға чәкди?\n13 Гара булуд, ҝөј ҝурултусу вә Јеһованын ҝөстәрдији диҝәр әсрарәнҝиз әламәтләр исраиллиләри ваһимәјә салыр. Буна ҝөрә дә ҹамаат Муса пејғәмбәрдән хаһиш едир ки, Јеһова илә о данышсын. Беләҹә, пејғәмбәр Сина дағына галхыр (Чых. 20:18—21). О, дағда узун мүддәт галыр. Исраиллиләр инди сәһрада башчысыз галмышдылар? Ҝөрүнүр, халгын иманы Муса пејғәмбәрин онларын арасында олмасына бағлы иди. Әл-ајаға дүшән халг Һаруна дејир: «Бизим үчүн бир аллаһ дүзәлт ки, өнүмүздә ҝетсин. Чүнки бизи Мисирдән чыхаран бу Муса һара јоха чыхыб, билмирик» (Чых. 32:1, 2).\n14. Исраиллиләр һансы фикирлә өзләрини алдадырдылар вә Јеһова буна неҹә јанашды?\n14 Халг билирди ки, бүтпәрәстлик Јеһоваја гаршы ҹидди ҝүнаһдыр (Чых. 20:3—5). Буну билә-билә онлар гызыл данаја ситајиш етдиләр! Ачыг-ашкар итаәтсизлик етмәләринә рәғмән исраиллиләр һәлә дә Јеһованын тәрәфиндә олдугларыны дүшүнүрдүләр. Һәтта Һарун да данаја олунан ситајиши «Јеһоваја һәср олунмуш бајрам» адландырмышды! Јеһова буна неҹә јанашды? О, буну хәјанәт олараг гәбул етди. Јеһова Мусаја белә деди: «Бу халг рәзиллик едир. Бујурдуғум јолдан јаман тез дөндүләр». Буна ҝөрә дә Јеһова «од пүскүрән» гәзәбијлә јени јаранмыш Исраил халгыны јох етмәк истәјир (Чых. 32:5—10).\n15, 16. Муса пејғәмбәр вә Һарун бүтүнлүклә Јеһованын тәрәфиндә олдуғуну неҹә ҝөстәрди? (Мәгаләнин әввәлиндәки шәклә бахын.)\n15 Лакин Јеһова мәрһәмәтли Аллаһдыр. О, Исраил халгыны мәһв етмир. Әксинә, сәдагәтли оланлара Онун тәрәфини тутмаг имканы верир (Чых. 32:14). Муса пејғәмбәр халгын гызыл дананын гаршысында маһны охујуб рәгс етдијини ҝөрәндә бүтү әзиб тоза дөндәрир. Сонра дејир: «Ким Јеһованын тәрәфиндәдир јаныма ҝәлсин!» Бу чағырыша ҹаваб олараг «бүтүн лавилиләр онун әтрафына» топлашыр (Чых. 32:17—20, 26).\n16 Бүт дүзәлтмәсинә бахмајараг, Һарун сонрадан пешман олур вә лавилиләрлә бирҝә Јеһованын тәрәфини тутур. Јеһоваја садиг олан бу инсанлар Онун тәрәфини тутмагла ҝүнаһкарлары дәстәкләмәдикләрини ҝөстәрдиләр. Бу, чох ағыллы һәрәкәт иди, чүнки һәмин ҝүн минләрлә инсан бүтә ситајиш етдијинә ҝөрә һәјатыны итирир. Лакин Јеһованын тәрәфиндә оланлар сағ галыр. Јеһова онлары мүбарәк гылаҹағына сөз верир (Чых. 32:27—29).\n17. Һәвари Булусун гызыл дана илә бағлы јаздыгларындан нә өјрәнирик?\n17 Һәвари Булус гызыл дана илә бағлы һадисәни хатырладараг нөвбәти хәбәрдарлығы вермишди: «Бүтүн бунлар бизә ибрәт олмалыдыр ки,.. онлардан бәзиләри кими, бүтпәрәст олмајаг». «[Бу нүмунәләр] бу дөврүн сонунда јашајан бизләр үчүн хәбәрдарлыг мәгсәдилә јазылыб. Буна ҝөрә дә мөһкәм дајандығыны дүшүнән адам еһтијатлы олсун ки, јыхылмасын» (1 Кор. 10:6, 7, 11, 12). Һәвари Булусун сөзләриндән ҝөрмәк олар ки, һәтта Јеһоваја ибадәт едән инсанлар да, Онун бәјәнмәдији ишләри ҝөрмәкдән сығорталанмајыб. Нәфсинә ујан кәсләр һәтта елә дүшүнә биләрләр ки, Јеһова илә һәлә дә јахшы мүнасибәтләри вар. Лакин инсанын Јеһованын досту олмаг истәмәси вә ја Она садиг олдуғуну демәси һәлә о демәк дејил ки, Аллаһ ондан разыдыр (1 Кор. 10:1—5).\n18. Нәләр бизи Јеһовадан узаглашдыра биләр вә бу, нә илә нәтиҹәләнир?\n18 Исраиллиләр Муса пејғәмбәрин онларын ҝөзләдији вахт Сина дағындан енмәдијини ҝөрәндә тәшвишә дүшдүкләри кими, бу ҝүн дә мәсиһиләр Јеһованын һөкм ҝүнүнүн ҝеҹикдијини дүшүнүб әндишәләнә биләр. Онлара елә ҝәлә биләр ки, бу вәдләрин ҝерчәкләшмәсинә һәлә чох вар вә ја онларын һәјата кечмәси имкансыздыр. Еһтијатлы олмаса, бу кими дүшүнҹәләр мәсиһини Јеһованын ирадәсини арха плана гојуб өз истәкләринин далынҹа гачмасына ҝәтириб чыхара биләр. Нәтиҹәдә, белә инсан јаваш-јаваш Јеһовадан узаглашараг, руһән мөһкәм олан вахт ағлына белә ҝәтирмәдији ишләрлә мәшғул ола биләр.\n19. Нәји јадда сахламалыјыг вә нә үчүн?\n19 Јеһованын Она һәр саһәдә итаәт етмәјимизи вә Она тамамилә садиг галмағымызы тәләб етдијини әсла унутмамалыјыг (Чых. 20:5). Јеһоваја ибадәтдән аз да олса јајынмагла Шејтанын мәгсәдинә гуллуг етмиш олаҹағыг, бу исә бизим зәрәримизәдир. Одур ки, һәвари Булусун сөзләринә диггәт јетирмәлијик: «Сиз һәм Јеһованын ҹамындан, һәм дә ҹинләрин ҹамындан ичә билмәзсиниз. Сиз һәм “Јеһованын сүфрәсиндән”, һәм дә ҹинләрин сүфрәсиндән јејә билмәзсиниз» (1 Кор. 10:21).\n20. Доғру јолдан сапанда Јеһова бизә неҹә көмәк едир?\n20 Габилин, Сүлејманын вә Сина дағындакы исраиллиләрин төвбә едиб јолларындан дөнмәк имканы вар иди (Һәв. 3:19). Ҝөрдүјүмүз кими, Јеһова доғру јолдан сапан инсанларын үстүндән хәтт чәкмәјә тәләсмир. Мәсәлән, О, Һаруну бағышлады. Бу ҝүн дә Јеһова Мүгәддәс Китаб, она әсасланмыш нәшрләр, диндашларымызын мәсләһәти васитәсилә бизи сәһв јолдан чәкиндирир. Бу хәбәрдарлыглара гулаг асарыгса, Аллаһымызын бизә мәрһәмәт ҝөстәрәҹәјинә әмин ола биләрик.\n21. Јеһоваја сәдагәтимиз сынананда нәјә әзмли олмалыјыг?\n21 Јеһова бизә һәдәр јерә лүтф ҝөстәрмир (2 Кор. 6:1). Бу лүтф бизә «аллаһсызлығы вә бу дүнјаја хас истәкләри» рәдд етмәк имканы верир. (Титуса 2:11—14 ајәләрини охујун.) Нә гәдәр ки бу зәманәдә јашајырыг, Јеһоваја сәдагәтимизи сынајан вәзијјәтләрлә үзләшәҹәјик. Ҝәлин тамамилә Јеһованын тәрәфиндә олмаға гәти-гәрарлы олаг вә унутмајаг ки, биз Аллаһымыз Јеһовадан горхмалы, Она гуллуг етмәли, Она бағланмалыјыг! (Ган. 10:20).


Q=3	C=1	SS=1	LS=2	PS=1	DC=0	LC=0	SD=0	BS=0	G0=77	G1=64	G2=25	DLID=az_RU	BODY=ҝөр-фикрини-дәјишмәлисән? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Кирибати Конго Литва Маврики креолу Македонија Непал Нидерланд Норвеч Раратонга Самоа Сејшел креолу Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта газах ган гарифуна гуарани гуҹарат гырғыз дреһу дхолуо еве ермәни ермәни (гәрб) естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам мам маратһ масатек (Хуаутла) мајја маҹар михе монгол науатл (мәркәзи) нгабар ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тлапанек тотонак тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јунан ҝүрҹү Һаити креолу һилигајнон һинд әрәб өзбәк\nБИР груп ҝәнҹ мәсиһчи кинотеатра ҝетмәк гәрарына ҝәлир. Онлар ешидибләр ки, мәктәбдәки ушагларын бир филмдән јаман хошлары ҝәлир. Мәсиһчи ҝәнҹләр кинотеатра ҝәләндә орада силаһларын вә јарычылпаг гадынларын афишаларыны ҝөрүрләр. Инди онлар нә едәҹәкләр? Һеч нәјә мәһәл гојмајыб бу киноја бахаҹаглар?\nБу нүмунә ҝөстәрир ки, биз руһанилијимизә вә Јеһова илә мүнасибәтләримизә јахшы вә ја пис тәсир ҝөстәрәҹәк гәрарлар гаршысында галырыг. Һеч елә олубму ки, һәрдән нә исә етмәк гәрарына ҝәлмисән, лакин вәзијјәти јенидән нәзәрдән кечириб фикриндән дашынмысан? Сәнҹә бу, гәрарсызлығын әламәтидир, јохса белә лазым имиш?\nДҮЗҜҮН ОЛМАЈАНДА фикрини дәјишмәк\nБиз Јеһоваја мәһәббәтдән ирәли ҝәләрәк өзүмүзү Она һәср едиб вәфтиз олунмушуг. Вә ән бөјүк арзумуз Она ахыра гәдәр садиг галмагдыр. Лакин дүшмәнимиз Шејтан Иблисин амалы нөгсансызлығымызы сындырмагдыр (Вәһј 12:17). Анҹаг биз гәти гәрара ҝәлмишик ки, Јеһоваја хидмәт едәк вә Онун әмрләриндән чыхмајаг. Јеһоваја һәср олунан инсанын фикриндән дөнмәси бөјүк сәһв, бәдәли исә һәјатыны итирмәк оларды!\nТәхминән 2600 ил бундан әввәл Бабил падшаһы Навуходоносор нәһәнҝ гызыл һејкәл дүзәлтдириб һамынын онун гаршысында әјилиб сәҹдә гылмасыны әмр етмишди. Вә бу әмрдән чыхан һәр кәс одла гызмыш собаја атылаҹагды. Јеһованын үч мөмин хидмәтчиси — Шадрак, Мешак, Авед-Него бу әмрә бојун әјмәди. Вә буна ҝөрә дә онлары одла гызмыш собаја атдылар. Онлар үчүн өлдү вар, Јеһоваја ибадәтдән дөндү јох иди. Буну ҝөрән Јеһова онлары мөҹүзәви шәкилдә горуду (Дан. 3:1—27).\nСонралар Даниел пејғәмбәрин дә башына буна охшар бир иш ҝәлмишди. Ону ширләр олан гујуја атмагла һәдәләсәләр дә, о, дуа етмәкдән галмамышды. О, адәти үзрә Јеһоваја ҝүндә үч дәфә дуа едирди вә һәгиги Аллаһа ибадәт етмәјә гәти гәрарлы иди. Буна ҝөрә дә Аллаһ пејғәмбәрини «ширләрин пәнҹәсиндән» гуртарды (Дан. 6:1—27).\nБу ҝүн дә Аллаһын хидмәтчиләри Она сәдагәтли галырлар. Мәсәлән, Африкадакы мәктәбләрдән бириндә Јеһованын Шаһиди олан бир груп шаҝирд милли рәмзләрә ситајиш етмәк үчүн тәшкил олунан тәдбирләрдә иштирак етмәкдән имтина етмишди. Онлара билдирмишдиләр ки, диҝәр шаҝирдләр кими бу мәрасимдә иштирак етмәсәләр, мәктәбдән говулаҹаглар. Бунун үстүндән чох кечмәмиш тәһсил назири шәһәрә ҝәлди вә бу шаҝирдләрдән бәзиләри илә сөһбәт етди. Онлар нәзакәтлә, ејни заманда исә ҹәсарәтлә өз мөвгеләрини изаһ етдиләр. Бундан сонра бу мәсәлә бир дә галдырылмады. Инди ҝәнҹ баҹы-гардашларымыз һеч бир тәзјиглә үзләшмәдән тәһсилләрини давам етдирирләр.\nҜәлин һәмчинин Ҹозеф гардашын башына ҝәләнләрә нәзәр салаг. Онун хәрчәнҝ хәстәлијиндән әзаб чәкән арвады гәфилдән өлдү. Ҹозефин гоһумлары она анлајышла јанашыр, дәфнлә бағлы мөвгејинә һөрмәт едирдиләр. Арвадынын гоһумлары исә, һәгигәтдә дејилдиләр вә онлар Аллаһы разы салмајан ајинләр дә дахил олмагла, мүәјјән дәфн ајинләрини иҹра етмәк истәјирдиләр. Ҹозеф дејир: «Фикримдә гәти олдуғуму ҝөрүб ушагларыма тәсир етмәјә чалышдылар. Лакин онлар да ҝүзәштә ҝетмәдиләр. Һәмчинин гоһумларым ҝеҹәдән сәһәрә кими өлүнүн јанында ојаг галмаг ајинини иҹра етмәк истәјирдиләр. Билдирдим ки, белә бир шејин евимдә баш вермәсинә иҹазә вермәрәм. Онлар билирдиләр ки, бу ајин арвадымла мәним инанҹыма ујғун дејил. Узун-узады мүзакирәдән сонра бу ајини иҹра етмәк үчүн башга јер тапдылар».\nГардаш сөзүнә давам едир: «Кәдәрли вахтымызда Јеһованын ганунларыны позмајаг дејә дуа едирдим. Аллаһ дуаларыма ҹаваб верди, тәзјигләрә бахмајараг, мөһкәм гала билдик». Ҹозеф вә ушаглары үчүн фикирләрини дәјишиб ибадәтләриндә ҝүзәштә ҝетмәк гәбуледилмәз иди.\nЛАЗЫМ ҜӘЛӘНДӘ фикрини дәјишмәк\nЕрамызын 32-ҹи илинин Пасха бајрамындан бир аз сонра Сидон әразисиндә Сурија Финикијасындан олан бир гадын Иса Мәсиһин јанына ҝәлмишди. О, тәкидлә ондан хаһиш етди ки, ҹинә тутулмуш гызыны сағалтсын. Иса бу гадына бир кәлмә сөз демәдән шаҝирдләринә белә деди: «Мән јалныз вә јалныз Исраил евинин итмиш гојунларынын јанына ҝөндәрилмишәм». О, исрар едәндә Иса она деди: «Чөрәји ушагларын әлиндән алыб күчүкләрин габағына атмаг дүзҝүн дејил». Гадын исә нә гәдәр иманлы олдуғуну нөвбәти сөзләри илә ҝөстәрди: «Дүз дејирсән, Аға, амма күчүкләр дә ағаларынын сүфрәсиндән төкүлән гырынтылары јејирләр». Ахырда Иса онун хаһишини јерә салмајыб гызыны сағалтды (Мат. 15:21—28).\nИса белә давранмагла бу кими вәзијјәтләрдә фикрини дәјишмәјә һазыр олан Јеһоваја бәнзәдијини ҝөстәрди. Мәсәлән, Аллаһ исраиллиләри гызыл дана дүзәлтдикләринә ҝөрә мәһв етмәк истәјәндә Муса Она јалвар-јахар едәндән сонра О, гәрарындан дөндү (Чых. 32:7—14).\nҺәвари Павел исә Јеһованы вә Исаны тәглид едирди. Бир вахтлар Павел дүшүнүрдү ки, Марк ләгәбли Јәһјаны өзләри илә хидмәт сәјаһәтинә ҝөтүрмәк дүзҝүн дејил, чүнки о, биринҹи хидмәт сәјаһәти заманы Павели вә Барнабаны јары јолда гојуб гајытмышды. Лакин вахт кечдикҹә Павел ҝөрдү ки, Марк дәјишиб вә дәјәрли әмәкдаш олуб. Буна ҝөрә дә Павел Тимотејә демишди: «Ҝәләндә Маркы да өзүнлә ҝөтүрәрсән, чүнки онун мәнә бөјүк көмәји дәјир» (2 Тим. 4:11).\nБиз дә рәһмли, сәбирли вә мәһәббәтли Аллаһымызы тәглид едәрәк фикримизи дәјишмәк гәрарына ҝәлә биләрик. Мәсәлән, биз башгалары һагда фикримизи дәјишә биләрик. Јаддан чыхармајаг ки, Јеһовадан вә Исадан фәргли олараг биз гејри-камилик. Буна ҝөрә дә ҝәлин өзүмүздән сорушаг: «Әҝәр онлар фикирләрини дәјишмәјә һазырдырларса, бәс биз башгаларынын шәраитини нәзәрә алыб онлар һагда фикримизи дәјишмәли дејилик?»\nРуһани мәгсәдләрә ҝәлдикдә дә фикримизи дәјишә биләрик. Мүгәддәс Китабы арашдыран вә јығынҹаг ҝөрүшләриндә иштирак едән шәхс вәфтиз олунмағы узада биләр. Јахуд бәзи тәблиғчиләр шәраитләри јол версә дә, пионер хидмәтинә башламаға тәрәддүд едә биләр. Ја да бизә елә ҝәлә биләр ки, бәзи гардашлар јығынҹагда мәсулијјәтләрә ҹан атмырлар (1 Тим. 3:1). Садаланан бу вәзијјәтләрдән һансыса сәнә аиддир? Јадда сахла ки, Јеһова сәни шәрәфли хидмәти дадмаға дәвәт едир. Бәс онда Аллаһа вә инсанлара хидмәт етмәјин севинҹини дадмаг үчүн нијә дә фикрини дәјишмәјәсән?\nЈеһованын Шаһидләринин Африкадакы филиалларындан бириндә хидмәт едән Елла баҹы өз хидмәти һагда дејир: «Бет-Елә гәдәм гојанда билмирдим бурада нә гәдәр гала биләрәм. Дүздүр, Јеһоваја бүтүн гәлбимлә хидмәт етмәк истәјирдим, амма аиләм үчүн бурнумун уҹу ҝөјнәјирди. Лакин отаг јолдашым мәни бу хидмәтдә галмаға тәшвиг едирди. Бет-Елдә он ил хидмәт едәндән сонра бу хидмәтә бағландым вә гәрара ҝәлдим ки, ҝүҹүм чатан гәдәр бу хидмәтдә галыб баҹы-гардашларыма хидмәт едим».\nМҮТЛӘГ ОЛАНДА фикрини дәјишмәк\nЈадындадыр, Габил гардашына пахыллыг едиб гәзәбләнәндә нә баш вермишди? Аллаһ бу кинли адама деди ки, әҝәр Онун лүтфүнү газанмаг истәјирсә, садәҹә олараг јахшы иш ҝөрсүн. Аллаһ Габилә «гапынын ағзында» дуран ҝүнаһа галиб ҝәлмәји мәсләһәт ҝөрдү. Габил Аллаһын мәсләһәтинә мәһәл гојмајыб өз фикриндә галды. Чох һејиф ки, доғма гардашыны өлдүрүб илк инсан гатили олду (Јар. 4:2—8).\nИнди дә Уззија падшаһын нүмунәсинә нәзәр салаг. Әввәлләр о, Јеһованын ҝөзүндә доғру олан ишләри ҝөрүб Онун јолундан ајрылмырды. Лакин Уззијанын гүруру дахилиндәки јахшы инсаны јејиб-битирди. О, каһин олмадығы һалда мәбәдә дахил олуб бухур тәгдими ҝәтирмәк истәди. Каһинләр ону бу тәкәббүрлү һәрәкәтдән дашындырмаға чалышанда о фикрини дәјишмәк әвәзинә, гәзәбләниб өз билдијини етди. Буна ҝөрә дә Јеһова онун ҹанына ҹүзам хәстәлији салды (2 Салн. 26:3—5, 16—20).\nБәли, бәзи һалларда биз дүшүнҹәмизи тамамилә дәјишмәлијик. Мүасир бир нүмунәјә бахаг. Јоаким 1955-ҹи илдә вәфтиз олунмушду, лакин 1978-ҹи илдә јығынҹагдан кәнар едилмишди. 20 илдән сонра о төвбә едиб јенидән Јеһованын Шаһиди олду. Бу јахынларда бир ағсаггал ондан һәгигәтә гајытмаг үчүн нәјә ҝөрә бу гәдәр ҝөзләдијини сорушмушду. Јоаким демишди: «Ичимдә гәзәб вә гүрур вар иди. Амма бу гәдәр вахт итирдијим үчүн чох пешманам. Јығынҹагдан кәнар едилсәм дә, данмырдым ки, Јеһованын Шаһидләри һәгигәт јолундадырлар». Бирҹә галырды ки, фикрини дәјишиб төвбә етсин.\nБиз дә фикримизи дәјишмәји тәләб едән вәзијјәтлә үзләшә биләрик. Она ҝөрә дә ҝәлин Јеһованы разы салмаг үчүн буна һәмишә һазыр олаг (Мәз. 34:8).


Q=17	C=5	SS=0	LS=10	PS=5	DC=0	LC=0	SD=0	BS=1	G0=38	G1=29	G2=21	DLID=az_RU	BODY=Лавилиләр 14 | Онлајн Мүгәддәс Китаб | Јени дүнја тәрҹүмәси\nҸүзамдан пакланма гајдасы (1—32)\nЕви ҹүзамдан паклама гајдасы (33—57)\n14 Јеһова сөзүнә давам едиб Мусаја деди: 2 «Ҹүзамлынын каһинин јанына ҝәтирилиб пак елан олундуғу ҝүн бу гајдаја риајәт етмәк лазымдыр.+ 3 Каһин дүшәрҝәдән чыхыб она бахмалыдыр. Әҝәр ҹүзамлы ҹүзамдан сағалыбса, 4 каһин она пакланмасы үчүн 2 пак гуш, сидр ағаҹынын будағыны, ал-гырмызы иплик вә гарагыныг ҝәтирмәји тапшырмалыдыр.+ 5 Каһинин бујруғу илә гушун бири сахсы габа јығылан булаг сујунун үстүндә кәсилмәлидир. 6 Сонра исә каһин дири гушу, сидр будағыны, ал-гырмызы иплији вә гарагынығы ҝөтүрүб һамысыны бирликдә булаг сујунун үстүндә кәсилән гушун ганына батырмалы 7 вә ҹүзамдан пакланан адамын үстүнә једди дәфә чиләјиб ону пак елан етмәли, сонра дири гушу чөлә бурахмалыдыр.+ 8 Пакланан адам пал-палтарыны јумалы, бүтүн бәдәнини гырхмалы вә чиммәлидир. Беләликлә, о пак олаҹаг. Сонра дүшәрҝәјә ҝирә биләр, амма једди ҝүн чадырында јох, кәнарда галмалыдыр. 9 Једдинҹи ҝүн сачыны, саггалыны вә гашларыны гырхмалыдыр. Бүтүн түкләрини гырхандан сонра пал-палтарыны јумалы вә чиммәлидир. Беләликлә, о пак олаҹаг. 10 Сәккизинҹи ҝүн о, 2 сағлам, ҹаван гоч, 1 сағлам диши тоғлу,+ ефанын* онда үчү гәдәр нарын уна јағ гатылыб јоғрулмуш тахыл тәгдимәси+ вә 1 лог* јағ ҝөтүрүб ҝәлсин.+ 11 Ону пак елан едән каһин ону, еләҹә дә тәгдимәләри Јеһованын өнүнә, Һүзур чадырынын ҝиришинә ҝәтирсин. 12 Каһин гочлардан бирини 1 лог јағла бирликдә тәгсир гурбаны олараг тәгдим етсин+ вә Јеһованын өнүндә јелләтмә тәгдимәси кими јелләтсин.+ 13 Гочу мүгәддәс јердә — ҝүнаһ гурбаны вә јандырма гурбаны кәсилән јердә кәсмәлидир,+ чүнки тәгсир гурбаны да ҝүнаһ гурбаны кими каһинә мәхсусдур.+ О, сон дәрәҹә мүгәддәсдир.+ 14 Сонра каһин тәгсир гурбанынын ганындан ҝөтүрүб пакланан адамын сағ гулағынын мәрҹәјинә, сағ әлинин вә сағ ајағынын баш бармағына сүртсүн. 15 Јағдан+ бир гәдәр сол овҹуна төкүб 16 сағ әлинин бир бармағыны овҹундакы јаға батырараг Јеһованын өнүндә једди дәфә дамҹылатсын. 17 Сонра каһин овҹундакы јағдан һәмин адамын сағ гулағынын мәрҹәјинә, сағ әлинин вә сағ ајағынын баш бармағына, тәгсир гурбанынын ганынын үстүндән чәксин. 18 Овҹундакы галан јағы исә онун башына чәкиб Јеһованын өнүндә кәффарәсини версин.+ 19 Каһин ҝүнаһ гурбаныны тәгдим едиб+ мурдарлыгдан пакланан адам үчүн кәффарә вермәли, ардынҹа исә јандырма гурбаны үчүн олан һејваны кәсмәлидир. 20 Јандырма гурбаныны вә тахыл тәгдимәсини+ гурбанҝаһда тәгдим едиб о адам үчүн кәффарә вермәлидир.+ Беләликлә, о адам пак олаҹаг.+ 21 Анҹаг касыб олдуғуна ҝөрә буна ҝүҹү чатмырса, онда пакланан адам кәффарәси үчүн јелләдилән тәгсир гурбаны олараг бир ҹаван гоч, һәмчинин ефанын онда бири гәдәр нарын уна јағ гатылыб јоғрулмуш тахыл тәгдимәси, бир лог јағ 22 вә ҝүҹү чатандан, ики гумру гушу, јахуд ики бала ҝөјәрчин ҝәтирмәлидир, бирини ҝүнаһ гурбаны кими, о бирини јандырма гурбаны кими.+ 23 Пак елан олунмаг үчүн сәккизинҹи ҝүн+ бунлары Јеһованын өнүнә, Һүзур чадырынын ҝиришинә ҝәтириб каһинә вермәлидир.+ 24 Каһин тәгсир гурбаны+ үчүн олан гочу вә бир лог јағы ҝөтүрүб јелләтмә тәгдимәси кими Јеһованын өнүндә јелләтсин.+ 25 Сонра гочу тәгсир гурбаны олараг кәссин, ганындан ҝөтүрүб пакланан адамын сағ гулағынын мәрҹәјинә, сағ әлинин вә сағ ајағынын баш бармағына чәксин.+ 26 Каһин јағдан бир гәдәр сол овҹуна+ төкүб 27 сағ әлинин бир бармағыны овҹундакы јаға батырараг Јеһованын өнүндә једди дәфә дамҹылатсын. 28 Овҹундакы јағдан пакланан адамын сағ гулағынын мәрҹәјинә, сағ әлинин вә сағ ајағынын баш бармағына, тәгсир гурбанынын ганынын үстүндән чәксин. 29 Овҹундакы галан јағы исә пакланан адамын башына чәкиб Јеһованын өнүндә кәффарәсини версин. 30 Каһин пакланан адамын ҝүҹү чатыб ҝәтирдији ики гумру гушуну, јахуд ики бала ҝөјәрчини ҝөтүрүб,+ 31 бирини ҝүнаһ гурбаны кими, диҝәрини исә тахыл тәгдимәси илә бирликдә јандырма гурбаны+ кими тәгдим етсин. Беләликлә, каһин Јеһованын өнүндә пакланан адамын кәффарәсини верәҹәк.+ 32 Бу, ҹүзам хәстәлијиндән сағалан вә пак елан едилмәк үчүн тәләб олунанлары ҝәтирмәјә ҝүҹү чатмајан адам үчүн олан ганундур». 33 Сонра Јеһова Мусаја вә Һаруна деди: 34 «Сизә мүлк олараг+ верәҹәјим Кәнан дијарына+ ҝәләндә өлкәниздә һансыса бир еви ҹүзама дүчар етсәм,+ 35 евин саһиби ҝедиб каһинә демәлидир ки, евинин диварында ҹүзама охшар ләкә әмәлә ҝәлиб. 36 Каһин евә бахмаға ҝәлмәздән әввәл еви бошалтмағы тапшырмалыдыр ки, ҝәләндә евдәки һәр шеји мурдар елан етмәли олмасын. Сонра ҝәлиб евә бахмалыдыр. 37 О, ләкә дүшән јерләрә бахмалыдыр. Әҝәр евин диварларындакы ләкәләр сарыја чалан јашыл рәнҝдә вә ја гырмызымтылдырса вә дивара ишләјибсә, 38 каһин евдән чыхсын вә еви једди ҝүнлүјә бағласын.+ 39 Једдинҹи ҝүн каһин гајыдыб еви тәзәдән јохламалыдыр. Әҝәр ләкә дивара јајылыбса, 40 каһин ҝөстәриш вериб ләкәли дашлары чыхартдырмалы вә шәһәрдән кәнара, мурдар јерә атдырмалыдыр. 41 Сонра ичәридән евин бүтүн маласыны гашытдырыб шәһәрдән кәнарда мурдар јерә төкдүрмәлидир. 42 Чыхарылан дашларын јеринә исә башгалары гојулмалыдыр. Каһин евә тәзә мала вурдурсун. 43 Дашлары чыхарандан, евин маласыны гашыјыб төкәндән вә јенидән сувајандан сонра да ләкә пејда олса, 44 каһин јенә евә бахмалыдыр. Әҝәр ләкә евә јајылыбса, демәли, бу, јајылан ҹүзамдыр.+ Ев мурдардыр. 45 Каһин еви сөкдүрмәли, дашларыны, тахталарыны, маласыны шәһәрдән кәнара, мурдар јерә апартдырмалыдыр.+ 46 Ев бағлы олан вахт евә ҝирән адам ахшамадәк мурдар олаҹаг.+ 47 Ким о евдә јатса вә ја чөрәк јесә, палтарларыны јумалыдыр. 48 Әҝәр каһин ҝәлиб ҝөрсә ки, мала гашынандан сонра ләкә јајылмајыб, онда еви пак елан етмәлидир, чүнки ҹүзам кечиб ҝедиб. 49 Еви мурдарлыгдан пакламаг үчүн о, 2 гуш, сидр ағаҹынын будағыны, ал-гырмызы иплик вә гарагыныг ҝөтүрмәлидир.+ 50 Гушлардан бирини сахсы габа јығылмыш булаг сујунун үстүндә кәсмәлидир. 51 Сонра сидр ағаҹынын будағыны, гарагынығы, ал-гырмызы иплији вә дири гушу ҝөтүрүб кәсдији гушун ганы илә булаг сујуна батырмалы вә једди дәфә евә тәрәф чиләмәлидир.+ 52 О, гушун ганы, булаг сују, дири гуш, сидр ағаҹынын будағы, гарагыныг вә ал-гырмызы иплик илә еви пак етмәлидир. 53 Сонра дири гушу шәһәрдән кәнара, чөлә бурахмалы вә ев үчүн кәффарә вермәлидир. Беләликлә, ев пак олаҹаг. 54 Бу, башын дәрисинә вә ја саггала,+ 55 пал-палтара+ вә ја евә+ дүшән ҹүзама, 56 шишләрә, гајсаглара вә ләкәләрә даир ганундур.+ 57 Бунун сајәсиндә һәр һансы бир шејин нә вахт мурдар, нә вахт пак олдуғуну биләҹәксиниз.+ Бу, ҹүзама даир ганундур».+\n^ Лог 0,31 л-ә бәрабәрдир. Б14 әлавәсинә бах.


Q=8	C=4	SS=0	LS=0	PS=8	DC=0	LC=0	SD=0	BS=1	G0=21	G1=14	G2=1	DLID=az_RU	BODY=Нәғмәләр нәғмәси 1 | Онлајн Мүгәддәс Китаб | Јени дүнја тәрҹүмәси\nНәғмәләр нәғмәси 1:1—17\nНәғмәләр нәғмәси (1)\nЈерусәлим гызлары (8)\n«Сәнә гызыл һәлгәләр дүзәлдәрик» (11)\n«Мәһбубум әтирли мүрр кисәси кимидир» (13)\n«Аһ дилбәрим, ҝөзәлсән!»\n«Еј мәһбубум, нә ҝөзәлсән» (16)\n1 Сүлејманын гошдуғу нәғмәләр нәғмәси.+ 2 «Гој ләбләрин мәни өпсүн,Чүн нәвазишләрин шәрабдан шириндир.+ 3 Әтиринин гохусу нә хошдур,+ Адын баша төкүлән әтирли јағ кимидир.+ Буна ҝөрә гызлар сәнә ашигдир. 4 Мәни өзүнлә апар, ҝәл гачаг. Падшаһ мәни ичәри отагларына ҝәтириб! Ҝәл бирҝә севиниб-шадланаг, Нәвазишләрини шәрабдан чох вәсф едәк. Ахы гызлар сәнә ашиг олмасын, нејләсин! 5 Еј Јерусәлим гызлары, гара олсам да, гәшәнҝәм,Гәдар+ чадырлары кими, Сүлејманын чадырларынын+ гумашы кими. 6 Бахмајын рәнҝим белә гарадыр,Мәни ҝүнәш гаралдыб бахышларыјла. Анамын оғуллары мәнә һирсләнмишдиләр,Мәни үзүм бағларына ҝөз олмаға ҝөндәрмишдиләр,Мәнсә һеч өз бағыма ҝөз ола билмәдим. 7 Еј истәкли јарым,Сөјлә, сүрүнү һарада отарырсан,+Ҝүнорталар һараларда јатырырсан? Сөјлә ки, јаслы гадынлартәк јашмаг вурубЈолдашларынын сүрүләри арасында ҝәзмәјим». 8 «Еј ҝөзәлләр ҝөзәли, билмирсәнсә,Сүрүнүн изи илә ҝет.Чәпишләрини чобанларын чадырлары јанында отар». 9 «Еј севҝилим, сән фиронун арабаларына гошулмуш мадјана+ бәнзәјирсән. 10 Јанагларын бәзәкләр* арасында,Ҝәрдәнин бојунбағы ичиндә нә ҝөзәлдир. 11 Сәнә ҝүмүшлә бәзәнмишГызыл һәлгәләр дүзәлдәрик». 12 «Падшаһ сүфрә архасында отураркәнӘтиримин+ гохусу јајылыр. 13 Мәһбубум ҝеҹәләр гојнумдакыӘтирли мүрр+ кисәси кимидир. 14 Мәһбубум мәним үчүнЕјн-Ҝеди+ үзүмлүкләриндә бир дәстә хынаҝүлү+ кимидир». 15 «Аһ дилбәрим, ҝөзәлсән! Ҝөзәлсән, ҝөјәрчин ҝөзлүсән!»+ 16 «Еј мәһбубум, нә ҝөзәлсән, нә гәдәр ширинсән!+ Јатағымыз јашыл чәмәндир. 17 Евимизин дирәкләри сидрләр,Тирләри ардыҹ ағаҹларыдыр.\n^ Диҝәр вариант: һөрүкләр.\nНәғмәләр нәғмәси 1


Q=6	C=2	SS=0	LS=4	PS=0	DC=0	LC=0	SD=0	BS=1	G0=35	G1=27	G2=9	DLID=az_RU	BODY=Nur-az.com - Иран дағыла-дағыла јохса дағыда-дағыда ҝедир?\n03 Темус 2021\nИран дағыла-дағыла јохса дағыда-дағыда ҝедир?\nӘбүлфәс Әлијеви вә Сәддамы хатырладан сәбәб\nИрандан сөз дүшәндә бир дә јада Әбүлфәс Әлијев вә Сәддам дүшүр. Даһа дәгиг десәк, Әбүлфәс Әлијевин тојларын бириндә чыхыш едәркән ишләтдији бир ҹүмлә: Иран дағылаҹағ. Дәгиг јадымызда галмаса да – сосиал шәбәкәләрин “бәзәји” олан - һәмин чыхышда дејир ки, Иран дағылаҹаг. Мән дејирдим ки, о режим галмајаҹаг, галмаға габил дејил. Ја хариҹдән, ја да дахилдән дағылаҹаг. Тәгриби статын сону.\nЕлчибәј бу ҹүмләни ән чох десә-десә 20 ил бундан габаг дејиб. Чүнки 2000-ҹи илдә о, артыг вәфат етмишди.\nИран һәр дәфә инкишаф етдикҹә, АБШ, Авропа кими һеҝемон гүдрәтләрин гаршысында әјилмәдикҹә, дүнјада террорун көкүнү кәсдикҹә, диҝәр мүсәлман өлкәләринә јардым етдикҹә јада дүшән инсанлардан биридир Елчибәј. Чүнки о, Иранын дағылмасыны арзу едән, ачыг-ашкар чыхышларында вурғулајан танынмыш шәхсләр вә сијасиләрдән биридир. Тәбии ки, илк, ја да сон шәхс дејилди. Ондан әввәл дә, ондан сонра да буну арзу едән, реаллашдырмаға чалышан инсанлар олуб. Елә бу ҝүнүн өзүндә белә һәр дәфә АБШ, сионист башчылары буну тез-тез дилә ҝәтирирләр.\nАмма, Әбүлфәс Әлијев дә дахил олмагла бир чох инсан бу мөвзуда мәшһурдур. Бунлардан бири дә Ираг диктатору мәлун Сәддамдыр. Сәддам Иранда Ислам Ингилабы гәләб чаланда һакимијјәтә ҝәлмишди. Јәни, 1979-ҹу илдә. Дүз бир ил сонра АБШ-ын “тыркасына” ҝедәрәк Ирана һүҹум етди. Дејирди ки, бир мүддәт сонра Теһрандан мүсаһибә верәҹәјәм. Амма, даһа сонралар иш елә ҝәтирди ки, 2003-ҹү илдә машалығыны бир вахтлар јеринә јетирдији АБШ вә Бөјүк Британијанын рәһбәрлик етдији чохмилләтли коалисија гошунлары сајәсиндә Ираг ишғал едилди вә Сәддам өлүм һөкмүнә мәһкум едиләрәк 3 ил сонра Ираг мәһкәмәси тәрәфиндән едам едилди.\n“Иран дағылаҹаг” дејә-дејә дүнјадан ҝедән Елчибәјин исә јәгин ки, гыса да олса сијаси фәалијјәти һамыја бәллидир. Балаҹа Азәрбајҹанда јашајан 8-9 милјон сојдашындан даһа чох Иранда јашајан 30-35 милјон азәрбајҹанлынын дәрдини “чәкән”, Азәрбајҹана нә олурса олсун тәки Түркијәјә һеч нә олмасын принсипи илә јашајан бу инсан Ҝәнҹәдән гошунларын Бакыја – ону девирмәк үчүн ҝәлмәси хәбәрини алынҹа ҝеҹә вахты пајтахты тәрк едиб Начывандакы кәндинә - Кәләкијә ҝедир вә Азәрбајҹаны залым режимин ајағына атыр.\nНијә Елчибәј вә Сәддам даһа чох јада дүшүр? Ахы, мәсәлән, АБШ-дан, сионист Исраилдән даһа чох Иран дүшмәни кими јаддашларда галан башга бир ад јохдур! Она ҝөрә ки, әввәл Сәддамы әрәбләрин лидери кими фарслары (Ираны) мәһв етмәк үчүн орталыға атмышдылар. Мәгсәд бу иди ки, Исламы фарслардан алыб әрәбләрә гајтарсынлар. Әрәблә әҹәми бу ҹүр үз-үз гојдулар. Тәбии ки, АБШ машалығыны јеринә јетирән Сәддам үчүн дин, Ислам һеч бир дәјәрә саһиб дејилди. Зәманәсинин Јәзиди олан бу шәхс бир нөмрәли дин дүшмәнләриндән иди.\nЕлчибәј она ҝөрә даһа сонра өнә чәкилди ки, һәрб јолу илә (Сәддам васитәсијлә) дағыда билмәдикләри Ираны – ҝүман етдиләр ки, бәлкә түркчүлүк мәсәләсини ортаја атараг дағыда билдиләр. Ахы, орада 35-40 милјон “Елчибәј тәрәфдары” вар! Әбүлфәс Әлијев исә АБШ үчүн икитәрәфли сәрфәли фигур иди. Биринҹиси она ҝөрә ки, Совет Русијасы әлејһинә, Азәрбајҹанда мүстәгиллик истјән бир халг үчүн онун лидерлији алтында халг һәрәкатлары башлатмаг лазым иди. Халг азадлыг тәләб етди, совет бојундуруғундан чыхмағы арзулады. Бундан суи истифадә едәнләр дә бу халгын азадлыг һәрәкатына рәһбәр кими Әбүлфәс Әлијеви сечмишди. Икинҹиси исә јенә АБШ-ын дүшмәни олан Ираны ичдән гызышдырмаг лазым иди. Дүшүнүрүләр ки, Ирагла мүһарибәдә мәғлуб олмајан Иран Елчибәјин түркчүлүк шүарлары илә мәһв олуб арадан ҝедәҹәк. Амма, икиси дә - Сәддам да, Елчибәј дә ҝетди. Үстәлик АБШ президентләри дә Ирана һүрә-һүрә бир –биринин ардынҹа рәдд олуб ҝедирләр. Иран Ислам Ингилабы исә Аллаһ изн вердикдә дајанаҹаг.\nСәддам вә Елчибәј бу ҝүн дә онлар кими дүшүнән инсанлар, шовинистләр, пантүркләр үчүн чох ҝөзәл нүмунәдирләр. Әсас одур ки, ибрәт алан олсун. Дағыла-дағыла јох, дағыда-дағыда ҝедән Иран һәр дәфә ҝүҹләндикҹә дүшмәнләр бу һәгигәтлә артыг барышмалыдыр.


Q=0	C=0	SS=0	LS=0	PS=0	DC=0	LC=0	SD=0	BS=1	G0=41	G1=32	G2=21	DLID=az_RU	BODY=Nur-az.com - Автобусда сигарет гадағасы вә ағыр гәзаларын сәбәби\n05 Октјабр 2018\nАвтобусда сигарет гадағасы вә ағыр гәзаларын сәбәби\nБизим өлкәдә нормал доланмаг һәмишә проблемли мәсәләдир. Бу проблемин өз һәллини тапмамасы исә ән бөјүк проблемдир.\nСөз ҝәзир ки, Азәрбајҹанда автобусларда сүрүҹүләрин сигарет чәкмәсини гадаған едәҹәкләр. Каш ки, бу сөз ҝәзмәклә кифајәтләнмәзди, әмәл олунарды. Әлбәттә биздә бир ганун гүввәјә минмәздән габаг гулагларымызы ҝүнләрлә "мазол" едир, билмәк истәјирләр ки, ҝөрәсән бу халгын бу мәсәләјә олан мүнасибәти неҹәдир? "Параша" кими бу хәбәр долашыр халгын ичиндә, дүкандан вуруб автобусдан чыхыр. Амма мәнҹә буна һеч еһтијаҹ да јохдур, чүнки халгымыз машаллаһ "гузу баласыдыр", нә десән сәси чыхмыр. Сәссиз-сәмирсиз ганун чыхаранларын дәдәсини сөјә-сөјә гануна әмәл едир.\nСигарет гадағасы гануну исә јахшы тәшәббүсдүр. Һеч олмаса бир иҹтимаи јердә дә олса инсанларымыз зәһәрләнмәз. Әслиндә ҝөрүнүр бу бојдана дөвләт адиҹә ширкәт мүдириндән ҝөрүн нә гәдәр дала галыб. Мәсәлән чох ширкәтдә, нә билим бөјүк тиҹарәт мәркәзләриндә јазыб вурурлар ки, бурда сигарет чәкмәк гадағандыр. "Но смокинҝ" сөзү ки, һәтта мәнҹә адиҹә ибтидаи синиф шаҝирдинә дә мәлумдур. Амма дөвләт, дөвләт дејәндә ки, мәмурлар вә онларын сөзләријлә отуруб дуран депутатхана ишчиләри сигарети тамам-камал гадаған едә билмир. Чүнки күлли мигдарда ҝәлир әлдә едирләр. Инди ахтарыш апарыб јохласан мәлум олар ки, сигарет һансыса назирин манаполјасындадыр. Диҝәр тәрәфдән дә дөвләтин һеч дә сағлам олмајан јахуд да сапа-сағлам адамы вуруб бәдбәхт едән, сағ ајағынын јеринә сол ајағыны кәсиб доғрајан Сәһијјә Назирлији сигарет гутуларынын үстүнә "сигарет чәкмәк сизин сағламлығыныза зијандыр" кими јазылар јазыб вурур. Јазынын јанына да сырадан чыхмыш ҹијәр шәкли гојублар. Һеч олмаса бу шәкилдән ибрәт алмајан сигарет чәкәнләр бахыб ијрәнсинләр, өдләри ағызларына ҝәлсин, бәлкә бу јолла тәрҝидәрләр.\nЧох гәрибә олуб ҹамаатын һалы. Доғрудан да сигарет чох ахмаг иҹаддыр. Јекә-јекә кишиләрин бармаг бојда ичиндә түтүн гојулмуш бүкүлмүш кағызы ики-үч дәгигә ичиндә ичинә чәкиб өзүнү бәдбәхт едир. Бундан бөјүк интиһар ола биләрми? Сигарет елә ахмаг шејдир ки, инсан күчәдән кечәндән чөрәк истәмәз, амма сигарет истәјир.\nБизим өлкәдә нормал доланмаг һәмишә проблемли мәсәләдир. Бу проблемин өз һәллини тапмамасы исә ән бөјүк проблемдир. Демәли тәсәввүр един ки, пис доланышыгдан әзијјәт чәкән, һәтта бәлкә өзүнү јандырмаг һәддинә чатан инсан да баласынын боғазындан кәсиб ҝедир сигарет алыб чәкир. Бир ај бундан сонра достунун тојуна чағырылан фикир едир ки, тоја пулу һардан тапыб салсын. Өзү дә сигарет чәкә-чәкә фикр едир. Бәдбәхт оғлу даһа ганмыр ки, бир ај әрзиндә һәр ҝүн сигаретә вердији 2-3 манат пулу јығса тоја һеч олмаса јох јердән әлли манат пул сала биләр.\nДүздүр, сигарети тәрҝитмәк чәтин мәсәләдир. Бир "анектодда" дејирләр ки, бир киши сигарети тәрҝитмәк истәјән достларына дејир ки, сигарети тәрҝитмәјә нә варе, чох асандыр. Аллаһ һаггы мән өзүм индијә гәдәр әлли дәфә тәрҝитмишәм.\nКөһнә нәсил јахшы хатырлајар, Горбачовун вахтында араг гадаған едилән јерләрдә ҹамаат спиртә олан тәләбатыны рәнҝ, ајаггабы мазы вә с. васитәләри ијләмәк, јемәк, нә билим јемәјә, чаја гатыб ичмәклә тәмин едирди. Сигарет дә чох бөјүк бәладыр.\nАмма тәкҹә автобус сүрүҹүләри үчүн дејил, бүтүн инсанлар үчүн һеч олмаса сигаретин сајыны азалтмаг үчүн дөвләт ҹидди ҹәһдлә чалышмалы, тәсирли дөвләт програмы һазырламалыдыр. Бу исә мүвафиг гурумларын өһдәсинә дүшүр. Нә билим е һәкимләрлә мәсләһәтләшсинләр, бирдән-бирә едә билмәсәләр дә јаваш-јаваш сигаретин сајыны азалтсынлар. Телевизјада елан версинләр ки, ким бизә ҝүн әрзиндә бир гуту сигарет ҝәтирсә она пул һәдијјә едиләҹәк, маашы артылаҹаг. Амма бу ҹүр олмасын ки, верилән пула ҝедиб ики гуту сигарет алсынлар, бирини чәкиб диҝәрини ҝәтириб јенә ики гуту сигаретин пулуну алсынлар. Белә олса бу вәзијјәтә нә ҹиҝәрләр, нә дә дөвләт таб ҝәтирә билмәз.\nİнди хәбәрләрдә мәсул шәхсләрин дәвәт едилиб өлкәдә баш верән ағыр гәзаларын сәбәбләрини онлардан сорушурлар. Инди биз десәк ки, нәинки сигарет, нәинки јол гәзасы, үмумиликдә бүтүн фәсадларын мәнбәји инсанларын ҝүнаһларыдыр, јенә бир "мыз" гојан тапылаҹаг. Һалбуки мүгәддәс китабымыз бујурур ки, суда вә гуруда баш верән фәсадлар инсан әмәјинин (ҝүнаһларынын) нәтиҹәсидир. Бүтүн ҝүнү телевизорларымыз тәрбијәсиз инсанларын, јаланчы фалчы, сахракар екстрасенсләрин, гејрәт дүшмәни олан шоу-бизнесин, сәвијәсиз типләрин әлиндә олса вәзијјәт бу ҹүр олаҹаг. Сиз нә ҝөзләјирдиниз? Ҝөзләјирдиниз ки, гејрәтсизлијин тәблиғ едилдији өлкәнин ҹамааты мәләк олсун? Вәзијјәтдән чыхыш јолу ахтарын. Бәлкә онда итирилмиш дүрүстлүјүмүзү аз да олса бәрпа едә билдик.


Q=9	C=3	SS=0	LS=9	PS=0	DC=0	LC=0	SD=0	BS=3	G0=17	G1=17	G2=12	DLID=az_RU	BODY=10 декабр Айдын Әзимбәйовун ад ҝүнүдүр — AQRA Elmin İnkişafına Dətsək İctimai Birliyi\nАкадемик, Сосиалист Әмәйи Гәһрәманы Наҹим Хамрайев\nАйдын Әзимбәйов һаггында\nӘсл инсан харктеринин ҹизҝиләри\nАйдын Әлибәй оғлу Әзимбәйовла арамызда олан мөһкәм киши достлуғу-нун гырх иллик тарихи вар. Бу илләр әрзиндә мүнасибәтләримизин дәйишмәз-лийинә, садиглийинә, ону гиймәтләндирмәк вә горуйуб сахламаг баҹарығына ҝөрә даһа чох Айдына миннәтдар олмалыйам.\nОнунла мүхтәлиф саһәләрдә ишләмәйимизә бахмайараг, Аҹ Чөлүн — Өзбә-кистанын Сырдәрйа вилайәтинин 300 мин һектар саһәни әһатә едән бу ән бөйүк, сусуз вә мәскунлашмамыш массивинин фәтһ едилмәси илә бағлы мүхтәлиф тә-сәррүфат мәсәләләри илә әлагәдар тез-тез ҝөрүшмәли олурдуг.\nАйдын Әзимбәйов кими йүзләрлә мүтәхәссисин сайәсиндә бурада бир мил-йона йахын әһалиси олан йени инзибати вилайәт йарадылды.\nИстеһсал ҝүҹү 200 куб/сан олан нәһәнҝ, уникал Ҹизак Насос Стансийас-нын иншасында вә аваданлыгларын монтажы ишләринин тәшкил олунмасын-да да Айдын Әлибәйович йахындан иштирак едирди.\nЧох гыса мүддәт әрзиндә памбыг тарлаларынын суварылмасы үчүн тәҹили су верилмәси тәләб олундуғундан бу истигамәтдә иш дайанмадан, бүтүн ҝүн әр-зиндә чох ҝәрҝин шәраитдә давам едирди. Бу йердә Айдын Әлибәйовичин ха-рактериндәки чох дәйәрли кейфиййәтләри хүсуси гейд етмәк истәйирәм. Айдын Әзимбәйов һеч вахт емосийалара гапанмыр вә ишчи коллективиндә йаранан һәр һансы негатив әһвал-руһиййәнин гаршысыны дәрһал алмағы баҹарырды. О, һәссаслыгла вәзиййәтин мүрәккәблийини һисс едир вә данышдығы бир гайда олараг, чох йеринә дүшән, йумористик әһвалатларла бу ҝәрҝинлийин азалдыл-масына наил олурду. Һәм дә онун данышдыглары ади ләтифә йох, чох мәналы, әйләнҹәли, һәм дә мүдрик һәйат һадисәләри олурду. Хейирхаһлығы, үнсиййәт-ҹиллийи, һәмкарлары вә фәһләләрлә һөрмәтлә давранмасы, тәшкилати мәсәлә-ләри оператив һәлл етмә габилиййәти Айдын Әлибәйовичин бөйүк һөрмәт са-һиби олмасына вә онун профессионал иншаатчы кими сайылыб-сечилмәсинә зәмин йарадырды. Өзбәкистан Назирләр Совети Нәглиййат шөбәсинин мүдири вә Республиканын Автомобил Нәглиййаты Назири вәзифәсинә тәйин олунан-да да о, өзүнүн һейрәт доғуран фәаллығы, ҝөрдүйү ишә виҹданла вә мәсулий-йәтлә йанашмасы илә фәргләнирди.\nАзәрбайҹан Республикасы рәһбәрлийинин чох мүдрик гәрары илә Айдын Әлибәйович Әзимбәйовун Өзбәкистана сәфир тәйин едилмәси бизи — онун достларыны һеч дә тәәҹҹүбләндирмәди. Сөзсүз ки, бу заман онун узун мүддәт бу Республикада йашамасы, рәһбәр вәзифәләрдәки чохиллик тәҹрүбәси вә адамларла тез дил тапа билмәси, фитрән тәрбийәли, тәмкинли, олмасы вә әл-бәттә ки, дипломат кими шәхси кейфиййәтләри нәзәрә алынмышды. Онун тәйи-наты илә Азәрбайҹан Республикаынын Өзбәкистандакы сәфирлийи ән фәал гурумлардан биринә чеврилә билди.\nЧохлу сайда мүхтәлиф, бирҝә мәдәни тәдбирләр кечирилир, милли кало-рит вә адәт-әнәнәләр нәзәрә алынмагла, ҝениш вә рәнҝарәнҝ милли байрамлар гейд едилирди.\nРеспублика рәһбәрлийи илә чох ҝөзәл шәхси вә ишҝүзар әлагәләри олан Айдын Әзимбәйов Азәрбайҹан Мәдәниййәт Мәркәзи үчүн һәлли һеч дә садә олмайан йер сечилмәси, сәфирлийин йени бинасынын инша едилмәси, даһи Азәрбайҹан шаири Низами Ҝәнҹәвинин һейкәлинин уҹалдылмасы кими бир чох мәсәләләрин оператив һәллинә наил ола билмишди. Өзүнүн чох зәнҝин ин-шаатчы тәҹрүбәсиндән вә тәшкилатчылығындан истифадә едәрәк, о, чох гыса бир мүддәт әрзиндә бу обйектләрин тикинти ишләрини баша чатдырды, әтраф әразини абадлашдырды. Инди Дашкәндин ҝөзәл үмуми мемарлығына һармоник дахил олан бу тикилиләр, шүбһәсиз, ону даһа да ҝөзәлләшдирмишдир.\nАзәрбайҹан диаспору Өзбәкистандакы ән өнәмли диаспорлардан биридир. Шиширтмәдән демәк олар ки, Айдын Әлибәйович һәр бир һәмвәтәнини шәх-сән таныйыр. О, мүбаһисәли, һәрдән конфликт характери алмыш мәсәләләрин һәллиндә шәхсән иштирак едир, әмәк вә мүһарибә ветеранлары, йашлы нәслин нүмайәндәләри вә ҝәнҹләрлә ҝөрүшләр тәшкил едирди. Ҝөстәрдийи һәссас вә гайғыкеш мүнасибәтә ҝөрә адамлар онунла тәмасда олмаға ҹан атыр, сәфирлә ҝөрүшдүкдә хейирхаһ мәсләһәт алаҹагларына вә онларын проблемләринин һәл-линә мүтләг көмәк едиләҹәйинә инанырдылар. Айдын Әлибәйович Өзбәкис-танда аккредитә олунмуш диҝәр өлкәләрнин дипломатик корпуслары илә дә чох ҝөзәл, етибарлы мүнасибәтләр йарада билмишди.\nАзәрбайҹан вә Өзбәкистан Республикалары арасында достлуг әлагәләринин даһа да мөһкәмләндирилмәси вә инкишаф етдирилмәсинә ҝөрә Өзбәкистан дөв-ләтинин рәһбәрлийи сәфир Айдын Әлибәй оғлу Әзимбәйову «Халглар Достлу-ғу» ордени илә тәлтиф етмишдир.\nДост өлкәнин сәфиринин белә бир йүксәк орденлә тәлтиф едилмәси кими гейри-ординар бу факт онун шәхси вә хидмәти кейфиййәтләринин йүксәк сә-виййәдә етирафына шәһадәт верирди. Узун илләр бойу рәһбәр вәзифәләрдә ча-лышмасы Айдын Әзимбәйовун характеринин дәйишмәсинә сәбәб ола билмәди. Заман вә шәраит чох вахт инсанлар арасындакы мүнасибәтләрә тәсирсиз гал-мыр. Һалал, ләйагәтли вә әхлаглы олмаг, йахшылығы унутмамаг кими гиймәтли инсани кейфиййәтләри неҹә горуйуб сахламалы? Надир һалларда кимәсә, бүтүн шүурлу һәйаты бойунҹа, бу ән йахшы инсани кейфиййәтләри горуйуб сахлайа билмәк нәсиб олур.\nМән чох шадам ки, һәйатымда Айдын Әзимбәйов кими бир инсанын йери вар вә өтән илләр бизим гаршылыглы меһрибанлығымыза, ән йахшы һиссләри-мизә тәсир ҝөстәриб, дәйишдирә билмәйиб.\nӨзбәкистан вә Русийа\nКәнд Тәсәррүфаты Елмләри\nтехника елмләри доктору, профессор,\nСосиалист Әмәйи Гәһрәман\n“Айдын Әзимбәйов — Тарихлә сәсләшән өмүр йолу” , Мәһәррәм Заман , “Зийа” Нәшриййат Полиграфийа Мәркәзи, Бакы 2012 сәһ 91-94\nАйдын Әзимбәйов шәкилләр\nАйдын Әзимбәйов видео\nБахыш сайы: 668


Q=17	C=9	SS=2	LS=4	PS=4	DC=0	LC=0	SD=0	BS=1	G0=39	G1=25	G2=11	DLID=az_RU	BODY=Әстәр 2 | Онлајн Мүгәддәс Китаб | Јени дүнја тәрҹүмәси\nТәзә мәликә ахтарылыр (1—14)\nӘстәр мәликә олур (15—20)\nМәрдәһај гәсдин үстүнү ачыр (21—23)\n2 Бир мүддәт кечди. Шаһ Аһашверошун+ гәзәби сојуду. Ваштинин һәрәкәти+ вә онун барәсиндә верилмиш гәрар шаһын јадына дүшдү.+ 2 Онда шаһын вәзир-вәкили она деди: «Гој шаһ үчүн ҝөзәл бакирә гызлар ахтарылсын. 3 Гој шаһ сәлтәнәтинин бүтүн әјаләтләриндә адамлар тәјин етсин.+ Онлар бүтүн ҝөзәл бакирә гызлары топлајыб Шуш галасына, һәрәмханаја ҝәтирсинләр. Гызлар шаһ хаҹәси вә һәрәмағасы Һәгајын+ сәрәнҹамына верилсин. Онлара әтирли јағларла сығал верилсин. 4 Шаһын хошуна ҝәлән гыз Ваштинин јеринә мәликә олсун».+ Шаһ бу фикри бәјәнди вә белә дә етди. 5 Шуш+ галасында Мәрдәһај+ адлы бир јәһуди вар иди. О, бинјаминли+ Киш оғлу, Шимај оғлу, Јаирин оғлу иди. 6 Онлар Бабил падшаһы Навуходоносорун сүрҝүн етдији Јәһуда падшаһы Јәкунја*+ илә бирҝә Јерусәлимдән чыхарылыб сүрҝүн едилмиш ҹамаатдан идиләр. 7 Мәрдәһај әмиси гызы+ Һәдәссәнин*, јәни Әстәрин гәјјуму иди. Гызын ата-анасы өләндә ону өвладлыға ҝөтүрмүшдү. Әстәр шух гамәтли ҝөзәл бир гыз иди. 8 Шаһын әмри вә фәрманы елан едиләндә чохлу сајда гыз Шуш галасында топланыб Һәгајын сәрәнҹамына верилди.+ Әстәр дә шаһын сарајына ҝәтирилиб һәрәмағасы Һәгајын сәрәнҹамына верилди. 9 Бу гыз Һәгајын үрәјинә јатды вә онун һүсн-рәғбәтини газанды. Һәгај гыза әтирли јағларла сығал вермәк+ вә ону хүсуси јемәкләрлә тәмин етмәк барәдә дәрһал ҝөстәриш верди. Үстәлик, о, шаһ евиндән једди гыз ајырыб Әстәрин гуллуғуна верди, ону вә гызлары һәрәмхананын ән ҝөзәл һиссәсинә кечиртди. 10 Әстәр Мәрдәһајын+ тапшырдығы кими, халгы вә нәсли барәдә һеч нә данышмады.+ 11 Мәрдәһај Әстәрин һалындан, әһвалындан хәбәр тутмаг үчүн һәр ҝүн һәрәмхананын гаршысында ҝәзиширди. 12 Гызларын һәр бири нөвбә илә шаһ Аһашверошун јанына ҝәтирилирди. Буна гәдәр һәр гыза он ики ај әрзиндә ҝөзәллик гуллуғу тәјин едилирди. Онлара алты ај мүрр јағы+ илә, алты ај балзам јағы+ вә мүхтәлиф мәлһәмләрлә сығал верилирди. Һәр бир гыз бу ҹүр ҝөзәллик гуллуғу кечмәли иди. 13 Јалныз бундан сонра гыз шаһын јанына ҝәлә биләрди. Гыз һәрәмханадан чыхыб шаһын евинә ҝедәндә үрәји истәдији һәр шеј она верилирди. 14 О, ахшам шаһын јанына ҝирир, сәһәр исә шаһ хаҹәси, ҹаријәләрин һәрәмағасы Шәшһазын сәрәнҹамында олан о бири һәрәмханаја гајыдырды.+ Шаһ ону бәјәниб ады илә чағыртдырмаса, о, бир даһа шаһын јанына ҝәлмәзди.+ 15 Шаһын јанына ҝирмәк үчүн нөвбә Мәрдәһајын өвладлыға ҝөтүрдүјү,+ әмиси Абиһаилин гызы Әстәрә чатды. Әстәр шаһ хаҹәси вә һәрәмағасы Һәгајын дедијиндән савајы, һеч бир шеј истәмәди. (Бу мүддәт әрзиндә Әстәр ону ҝөрән һәр кәсин һүсн-рәғбәтини газанмышды.) 16 Әстәр шаһ Аһашверошун һакимијјәтинин једдинҹи илиндә,+ онунҹу ај олан тевет* ајында сараја, шаһын јанына апарылды. 17 Шаһ Әстәри диҝәр гызлардан чох севди. Бүтүн гызлар ичиндә шаһын ән чох хошуна ҝәлән вә һүсн-рәғбәтини газанан о олду. Шаһ мәликә өрпәјини онун башына гојду вә ону Ваштинин јеринә+ мәликә етди.+ 18 Сонра шаһ Әстәрин шәрәфинә мәҹлис гуруб бүтүн әјанларына вә гуллугчуларына бөјүк зијафәт верди. Шаһ әјаләтләрдә әфв елан етди вә шаһа лајиг һәдијјәләр пајлады. 19 Гызлар+ икинҹи дәфә топлананда Мәрдәһај шаһ дарвазасында отурмушду. 20 Әстәр Мәрдәһајын тапшырдығы кими, халгы вә нәсли барәдә һеч нә данышмырды.+ О, Мәрдәһајын һимајәсиндә олдуғу вахтларда етдији кими, инди дә онун сөзүнә әмәл едирди.+ 21 Мәрдәһај шаһ дарвазасында отуран вахтлар шаһын ики мәмуру, гапы кешикчиләри Бигтан вә Тәрәш аҹыгланыб шаһ Аһашвероша суи-гәсд һазырламышдылар. 22 Бу ишдән хәбәр тутан Мәрдәһај дәрһал буну мәликә Әстәрә билдирди, Әстәр дә Мәрдәһајын адындан шаһа чатдырды. 23 Мәсәлә арашдырылды вә сүбута јетирилди. Һәмин ики нәфәр дирәкдән асылды. Бу һадисә шаһын һүзурунда салнамәләр китабына јазылды.+\n^ 2Пд 24:8 ајәсиндә Јәһјакин.\n^ Мәнасы: мәрсин. Әстәрин ибрани ады.


Q=2	C=0	SS=0	LS=0	PS=2	DC=0	LC=0	SD=0	BS=2	G0=23	G1=18	G2=6	DLID=az_RU	BODY=Јәһја һәр шеји Мәсиһин дилиндән ешитмәк истәјир | Иса Мәсиһин һәјаты\nЈәһја һәр шеји Мәсиһин дилиндән ешитмәк истәјир\nМӘТТА 11:2—15 ЛУКА 7:18—30\nВӘФТИЗЧИ ЈӘҺЈА ИСАНЫН КИМ ОЛДУҒУ ИЛӘ МАРАГЛАНЫР\nИСА ПЕЈҒӘМБӘР ЈӘҺЈАНЫ ТӘРИФЛӘЈИР\nВәфтизчи Јәһја тәхминән бир илдир ки, һәбсханададыр. Иса пејғәмбәрин ҝөстәрдији мөҹүзәләр онун гулағына чатыр. Јәһјанын шаҝирдләри пејғәмбәрин Наин шәһәриндә дул гадынын оғлуну дирилтдијини ҝәлиб она данышырлар. Онун неҹә севиндијини бир тәсәввүр един. Амма Јәһја јенә дә һәр шеји Иса пејғәмбәрин дилиндән ешитмәк истәјир. Буна ҝөрә дә, ики шаҝирдини чағырыб онлары: «Ҝәлишини ҝөзләдијимиз Мәсиһ сәнсән, јохса башгасыны ҝөзләјәк?» — суалы илә Иса пејғәмбәрин јанына ҝөндәрир (Лука 7:19).\nЈәһјанын бу суалы вермәси гәрибә дејил? Ахы Аллаһын мөмин бәндәси Јәһја ики ил бундан әввәл Иса пејғәмбәри вәфтиз едәркән Аллаһын мүгәддәс руһунун Исанын үзәринә ендијинин вә Аллаһын она рәғбәтини билдирдијинин шаһиди олмушду. Биз дүшүнмәмәлијик ки, Јәһјанын иманы зәифләјиб. Белә олсајды, онда Иса пејғәмбәр һәмин вахт Јәһја һагда јахшы шејләр данышмазды. Бәс әҝәр Јәһја шүбһә етмирсә, онда нәјә ҝөрә белә суал верир?\nОла билсин, Јәһја истәјир ки, Иса вәд олунмуш Мәсиһ олдуғуну шәхсән өзү тәсдиг етсин. Бу, зинданда әзаб чәкән Јәһјаја гол-ганад верә биләр. Амма Јәһјанын суал вермәсинин бир амалы да вар. О, Мәсиһин падшаһ вә хиласкар олаҹағы илә бағлы пејғәмбәрликләрдән аҝаһдыр. Лакин Иса Мәсиһин вәфтизиндән артыг узун мүддәт кечиб, о, исә һәлә дә дәмир бармаглыглар архасындадыр. Буна ҝөрә дә Јәһја Мәсиһин һәјата кечирәҹәји бүтүн пејғәмбәрликләри јеринә јетирмәк үчүн Иса пејғәмбәрдән сонра киминсә ҝәлиб-ҝәлмәјәҹәјини билмәк истәјир.\nИса пејғәмбәр Јәһјанын шаҝирдләринә «әлбәттә, ҝөзләдијиниз Мәсиһ мәнәм» демир. Инсанлары ҹүрбәҹүр хәстәликләрдән сағалтмагла Аллаһын она дајаг олдуғуну ҝөстәрир. Сонра онлара дејир: «Ҝедин, ешитдикләринизи вә ҝөрдүкләринизи Јәһјаја чатдырын: корларын ҝөзләри ачылыр, топаллар ҝәзир, ҹүзамлылар тәмизләнир, карлар ешидир, өлүләр дирилир, јохсуллара мүждә билдирилир» (Мәтта 11:4, 5).\nБир сөзлә, Јәһја үмид едир ки, Иса Мәсиһ бундан да чох ишләр ҝөрәҹәк вә јәгин, ону да зиндандан азад едәҹәк. Анҹаг Иса Мәсиһ билдирир ки, Јәһја бунлардан артыг мөҹүзә ҝөзләмәмәлидир.\nЈәһјанын шаҝирдләри ҝедәндән сонра Мәсиһ ҹамаата дејир ки, Јәһја пејғәмбәрдән дә артыгдыр. О, Мәлаки 3:1 ајәсиндә пејғәмбәрлик олунан Аллаһ елчисидир. О һәмчинин Мәлаки 4:5, 6 ајәләриндә јазылан Илјас пејғәмбәри тәмсил едир. Иса Мәсиһ дејир: «Инанын ки, бәшәр өвладлары арасында Вәфтизчи Јәһјадан бөјүјү олмајыб, амма сәмави Падшаһлыгда ән кичији ондан бөјүкдүр» (Мәтта 11:11).\n«Падшаһлыгда ән кичији ондан бөјүкдүр» демәклә Иса пејғәмбәр ҝөстәрир ки, Јәһја Аллаһын Падшаһлығында олмајаҹаг. Јәһја Мәсиһ үчүн јол һазырласа да, о, Мәсиһ ҝөјләр һәјатына јол ачмаздан әввәл өлүр (Ибраниләрә 10:19, 20). Бунунла белә, салеһ пејғәмбәр олан Јәһја Аллаһын Падшаһлығынын вәтәндашы олуб јер үзүндә јашајаҹаг.\nНәјә ҝөрә Јәһја Исаја «ҝәлишини ҝөзләдијимиз Мәсиһ сәнсән, јохса башгасыны ҝөзләјәк» суалыны верир?\nИса Мәсиһин сөзләринә ҝөрә, Јәһја һансы пејғәмбәрликләри иҹра етди?\nНәјә ҝөрә Вәфтизчи Јәһја сәмави Падшаһлыгда олмајаҹаг?


Q=7	C=5	SS=5	LS=0	PS=1	DC=1	LC=0	SD=0	BS=4	G0=117	G1=95	G2=51	DLID=az_RU	BODY=Исанын пејғәмбәрлији: бөјүк мүсибәт вә сон ҝүнләр, нә вахт? | Тәлим\nҜөзәтчи гүлләси (тәлим нәшри) | Ијул 2013\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Литва Малта Мексика жест дили Мјанма Непал Нидерланд Норвеч Раратонга Самоа Таити Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бикол бислама болгар варај венда волајта га газах гуарани гуахиро гырғыз дхолуо еве ермәни ермәни (гәрб) естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кореја коса куангали куанјама латыш лингала лози малагаси малај маҹар мизо море нгабар ндебеле ндонга нзема оромо пангасинан полјак португал пәнҹаб румын рус рус жест дили свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи татар тви тигре тсонга түрк умбунду уруунд фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\n«Бизә де, бунлар нә вахт баш верәҹәк?»\n«Сәнин иштиракынын вә дөврүн јекунунун әламәти нә олаҹаг?» (МАТ. 24:3).\nИсанын бөјүк мүсибәт һаггында пејғәмбәрлијинин һәр ики јеринә јетмәси арасында һансы охшарлыглар вар?\nИсанын гојунлар вә кечиләр һаггындакы мәсәли тәблиғ ишинә мүнасибәтимизә неҹә тәсир едир?\nМаттанын 24 вә 25-ҹи фәсилләриндә Иса өз ҝәлиши барәдә данышаркән һансы вахты нәзәрдә тутурду?\n1. Һәвариләр кими, биз дә нәји билмәк истәјирик?\nИСАНЫН јер үзүндәки хидмәти баша чатмаг үзрә иди вә онун шаҝирдләри ҝәләҹәкдә башларына нә ҝәләҹәјини билмәк истәјирдиләр. Буна ҝөрә дә Исанын өлүмүндән бир нечә ҝүн әввәл һәвариләриндән дөрдү ондан сорушду: «Бунлар нә вахт баш верәҹәк? Сәнин иштиракынын вә дөврүн јекунунун әламәти нә олаҹаг?» (Мат. 24:3; Марк 13:3). Иса бу суаллары «Маттанын мүждәси»нин 24 вә 25-ҹи фәсилләриндә јазылан тәфсилатлы пејғәмбәрликлә ҹавабландырды. О, бу пејғәмбәрликдә баш верәҹәк бир чох ваҹиб һадисәләри вурғулады. Онун сөзләри бизим үчүн бөјүк әһәмијјәт кәсб едир, чүнки ҝәләҹәкдә нәләрин баш верәҹәји бизә дә олдугҹа мараглыдыр.\n2. а) Илләр әрзиндә Аллаһын хидмәтчиләри нәји ајдын дәрк етмәјә чалышмышлар? б) Һансы үч суалы мүзакирә едәҹәјик?\n2 Јеһованын хидмәтчиләри илләр әрзиндә Исанын ахыр ҝүнләр һаггында дедији пејғәмбәрлији дуа едәрәк арашдырмышлар. Онлар Исанын сөзләринин нә вахт јеринә јетәҹәјини ајдын дәрк етмәјә чалышмышлар. Мүәјјән тәлимләри тәдриҹән неҹә даһа дәгиг баша дүшдүјүмүзү ҝөрмәк үчүн ҝәлин нөвбәти үч суалы арашдыраг. «Бөјүк мүсибәт» нә вахт башлајыр? Иса «гојунлары кечиләрдән» нә заман ајырыр? Иса нә вахт ҝәлир? (Мат. 24:21; 25:31—33).\nБӨЈҮК МҮСИБӘТ НӘ ВАХТ БАШЛАЈЫР?\n3. Әввәлләр биз бөјүк мүсибәтин вахты барәдә нә фикирләширдик?\n3 Узун илләр әрзиндә биз елә дүшүнүрдүк ки, бөјүк мүсибәт 1914-ҹү илдә Биринҹи Дүнја мүһарибәси илә башлајыб вә 1918-ҹи илдә мүһарибәнин баша чатмасы илә Јеһова о ҝүнләри гысалдыб ки, мәсһ олунмуш галығын хош хәбәри бүтүн милләтләрә тәблиғ етмәк имканы олсун (Мат. 24:21, 22). Тәблиғ иши битдикдән сонра исә Шејтанын системи мәһв едилмәли иди. Һәмчинин дүшүнүрдүк ки, бөјүк мүсибәт үч мәрһәләдән ибарәтдир: башламалы (1914—1918), ара верилмәли (1918-ҹи илдән бәри) вә Һар-Маҝедонла јекунлашмалы иди.\n4. Исанын ахыр ҝүнләр һагда пејғәмбәрлији илә бағлы нә ајдын олду?\n4 Анҹаг Исанын ахыр ҝүнләрлә бағлы пејғәмбәрлијини узун илләр тәдгиг етдикдән сонра мүәјјәнләшдирдик ки, пејғәмбәрлијин мүәјјән һиссәси ики дәфә јеринә јетмәлидир (Мат. 24:4—22). Пејғәмбәрлик бу һиссәси илк дәфә ерамызын биринҹи әсриндә Јәһудејада јеринә јетиб, икинҹи дәфә исә бизим ҝүнләрдә дүнја мигјасында јеринә јетмәлидир. Буну баша дүшмәјимиз мүәјјән мәгамлара ајдынлыг ҝәтирди *.\n5. а) 1914-ҹү илдән һансы чәтин дөвр башлајыб? б) Бу бәлалы дөвр биринҹи әсрин һансы дөврүнә мүвафиг ҝәлир?\n5 Биз һәмчинин мүәјјәнләшдирдик ки, бөјүк мүсибәтин илкин мәрһәләси 1914-ҹү илдә башламајыб. Нәјә ҝөрә? Чүнки Мүгәддәс Китаб пејғәмбәрлији изаһ едир ки, бөјүк мүсибәт милләтләр арасында мүһарибә илә јох, јалан динә һүҹумла башлајаҹаг. Буна ҝөрә дә 1914-ҹү илдә башлајан һадисәләр бөјүк мүсибәтин јох, «бәлаларын башланғыҹыдыр» (Мат. 24:8). Бу бәлалар ерамызын 33-ҹү илиндән 66-ҹы илинә кими Јерусәлим вә Јәһудејада баш вермиш һадисәләрә мүвафиг ҝәлир.\n6. Бөјүк мүсибәтин башламасына әламәт нә олаҹаг?\n6 Бөјүк мүсибәтин башламасына әламәт нә олаҹаг? Иса демишди: «Даниел пејғәмбәрин дедији виранәлик ҝәтирән ијрәнҹ шејин мүгәддәс јердә дурдуғуну ҝөрәндә (охујан дәрк етсин) гој Јәһудејада оланлар дағлара гачсын» (Мат. 24:15, 16). «Ијрәнҹ шејин мүгәддәс јердә [дурдуғу]» һагда пејғәмбәрлик ерамызын 66-ҹы илиндә Рома ордусу (ијрәнҹ шеј) Јерусәлимә вә мәбәдә (јәһудиләрин ҝөзүндә мүгәддәс јер) һүҹум едәндә илк дәфә јеринә јетди. Бу пејғәмбәрлијин ҝениш мигјасда јеринә јетмәси Бирләшмиш Милләтләр Тәшкилатынын (мүасир дөврдә ијрәнҹ шеј) Христиан дүнјасына (христианларын ҝөзүндә мүгәддәс) вә Бөјүк Бабилин галан һиссәсинә һүҹуму илә башлајаҹаг. Һәмин һүҹум Вәһј 17:16—18 ајәләриндә дә тәсвир олунур. Бу һадисә бөјүк мүсибәтин башланғыҹы олаҹаг.\n7. а) Биринҹи әсрдә мәсһ олунмушлар ҹанларыны неҹә хилас етдиләр? б) Биз ҝәләҹәкдә нәјин баш верәҹәјини ҝөзләјә биләрик?\n7 Иса һәмчинин пејғәмбәрлик етмишди ки, «о ҝүнләр гысалдылаҹаг». Илк дәфә бу, ерамызын 66-ҹы илиндә Рома ордусунун өз һүҹумуну дајандырдығы вахт јеринә јетди. Һәмин вахт Јерусәлимдәки вә Јәһудејадакы мәсһ олунмуш мәсиһчиләр ҹанларыны хилас етмәк үчүн гачдылар. (Матта 24:22 ајәсини оху; Мал. 3:17.) Беләликлә, биз бөјүк мүсибәтдә нәјин баш верәҹәјини ҝөзләјә биләрик? Јеһова Бирләшмиш Милләтләр Тәшкилатынын јалан динә һүҹумуну гысалдаҹаг вә һәгиги динин јалан динлә бирҝә мәһв едилмәсинә јол вермәјәҹәк. Бу, Аллаһын халгынын хилас едиләҹәјинә зәманәт олаҹаг.\n8. а) Бөјүк мүсибәтин илкин мәрһәләсиндән сонра нәләр баш верәҹәк? б) 144 000-ин сонунҹу үзвләри сәмави мүкафатларыны, чох еһтимал ки, нә заман алаҹаглар? (Гејдә бах.)\n8 Бөјүк мүсибәтин илкин мәрһәләсиндән сонра нә баш вермәлидир? Исанын сөзләри ҝөстәрир ки, һәмин вахтдан Һар-Маҝедонун башламасына гәдәр мүәјјән бир вахт олаҹаг. Бу вахт әрзиндә һансы һадисәләр баш верәҹәк? Језекел 38:14—16 вә Матта 24:29—31 ајәләри бу суала ҹаваб верир. (Ајәләри оху.) * Бундан сонра Јерусәлимин ерамызын 70-ҹи илиндә дағылмасына мүвафиг ҝәлән вә бөјүк мүсибәтин зирвәси олан Һар-Маҝедонун шаһиди олаҹағыг (Мал. 4:1). Бөјүк мүсибәтин зирвәси олан Һар-Маҝедон кими гејри-ади һадисә һәлә «дүнја јаранандан бәри олмамышдыр» (Мат. 24:21). Бундан сонра исә Мәсиһин Миниллик Һөкмранлығы башлајаҹаг.\n9. Бөјүк мүсибәт һаггындакы пејғәмбәрлик Јеһованын халгына неҹә тәсир едир?\n9 Бөјүк мүсибәт һаггында бу пејғәмбәрлик бизи үрәкләндирир. Нә үчүн? Чүнки бу, бизи әмин едир ки, үзләшдијимиз чәтинликләрдән асылы олмајараг, Јеһованын халгы үмумиликдә бөјүк мүсибәтдән сағ чыхаҹаг (Вәһј 7:9, 14). Һәр шејдән әлавә, севинирик ки, Һар-Маҝедонда Јеһова али һөкмранлығына бәраәт газандыраҹаг вә мүгәддәс адыны тәгдис едәҹәк (Мәз. 83:18; Јез. 38:23).\nИСА ГОЈУНЛАРЫ КЕЧИЛӘРДӘН НӘ ЗАМАН АЈЫРЫР?\n10. Әввәлләр биз гојунлары кечиләрдән ајырмагла бағлы мәсәлин нә вахт јеринә јетдијини дүшүнүрдүк?\n10 Ҝәлин инди Исанын пејғәмбәрлијинин диҝәр һиссәсинин — гојунлары кечиләрдән ајырмагла бағлы мәсәлин нә вахт јеринә јетдијини арашдыраг (Мат. 25:31—46). Әввәлләр биз гојунлары кечиләрдән ајырмагла бағлы мәсәлин 1914-ҹү илдән башлајан ахыр ҝүнләр әрзиндә јеринә јетдијини фикирләширдик. Вә биз белә гәнаәтә ҝәлмишдик ки, Падшаһлыг хәбәрини гәбул етмәјән вә бөјүк мүсибәт башламаздан әввәл өлән кәсләр кечиләрә аид едилир вә онларын дирилмәјә үмидләри јохдур.\n11.Нәјә ҝөрә инсанларын гојун вә ја кечи олдуғуна гәрар верилмәси 1914-ҹү илдән башлаја билмәзди?\n11 1990-ҹы илин орталарында «Ҝөзәтчи гүлләси» журналында «Инсан Оғлу бүтүн мәләкләрлә бирҝә өз ҹалалында ҝәлиб шанлы тахтына әјләшәҹәк» сөзләри јазылан Матта 25:31 ајәси јенидән нәзәрдән кечирилди. Орада гејд олунмушду ки, Иса 1914-ҹү илдә Аллаһын Падшаһлығынын Падшаһы олса да, «шанлы тахтына» «бүтүн милләтләр»ин Һакими кими әјләшмәјиб (Мат. 25:32; мүгајисә ет: Даниел 7:13). Анҹаг гојунлар вә кечиләр мәсәлиндә Иса бирбаша Һаким кими тәсвир олунуб. (Матта 25:31—34, 41, 46 ајәләрини оху.) Мадам ки, Иса 1914-ҹү илдән бүтүн милләтләрин үзәриндә Һаким кими фәалијјәтә башламајыб, онун инсанларын гојун вә ја кечи олдуғуна гәрар вермәси дә о илдән башлаја билмәзди *. Бәс онда Иса нә вахтдан Һаким кими ишә башлајаҹаг?\n12. а) Иса бүтүн милләтләрин Һакими кими илк дәфә нә вахт фәалијјәтә башлајаҹаг? б) Матта 24:30, 31 вә Матта 25:31—33, 46 ајәләриндә һансы һадисәләрдән бәһс олунур?\n12 Исанын ахыр ҝүнләрә даир пејғәмбәрлији ҝөстәрир ки, о, илк дәфә бүтүн милләтләрин Һакими гисминдә јалан динин мәһвиндән сонра чыхыш едәҹәк. 8-ҹи абзасда вурғуландығы кими, һәмин дөврдә баш верәҹәк һадисәләрдән бәзиләри Матта 24:30, 31 ајәләриндә јазылыб. Бу ајәләрә диггәт јетирсәк, ҝөрәҹәјик ки, Иса бурада гојунлар вә кечиләр мәсәлиндәки һадисәләрә охшар һадисәләрдән бәһс едир. Мәсәлән, инсан Оғлу бүтүн мәләкләрлә бирҝә өз ҹалалында ҝәлир; бүтүн гәбиләләр вә милләтләр топлашыр; гојунлар «әбәди һәјата говушаҹаглар»ы үчүн башларыны дикәлдир *. Кечиләр исә «әбәдилик мәһв едиләҹәкләр»ини баша дүшәрәк «ағлашыб башларына [дөјүрләр]» (Мат. 25:31—33, 46).\n13. а) Иса кимин кечи, кимин гојун олдуғуна нә заман гәрар верәҹәк? б) Бу тәлим бизим хидмәтә олан мүнасибәтимизә неҹә тәсир едир?\n13 Елә исә бурадан һансы нәтиҹәјә ҝәлә биләрик? Иса бөјүк мүсибәт заманы ҝәләндә бүтүн милләтләрдән олан инсанлары, чобан гојунлары кечиләрдән ајырдығы кими, ајыраҹаг. Сонра бөјүк мүсибәтин ән јүксәк зирвәси олан Һар-Маҝедонда кечи илә мүгајисә олунан инсанлар әбәдилик «мәһв едиләҹәкләр». Бу тәлим хидмәтә олан мүнасибәтимизә неҹә тәсир едир? Бу, бизә ҝөрдүјүмүз тәблиғ ишинин нә гәдәр ваҹиб олдуғуну дәрк етмәјә көмәк едир. Нә гәдәр ки, бөјүк мүсибәт башламајыб, инсанларын өз дүшүнҹәләрини дәјишиб «һәјата апаран» енсиз јола чыхмаға вахтлары вар (Мат. 7:13, 14). Дүздүр, бу ҝүн кимләрсә гојун, кимләрсә кечи мөвгеји тута биләр. Бунунла белә, унутмамалыјыг ки, кимин гојун, кимин исә кечи олдуғуна јекун гәрар бөјүк мүсибәт заманы вериләҹәк. Буна ҝөрә дә мүмкүн гәдәр даһа чох инсанын Падшаһлыг һаггында хош хәбәри ешидиб һај вермәләри үчүн әлимиздән ҝәләни етмәјә тутарлы сәбәбимиз вар.\nНә гәдәр ки, бөјүк мүсибәт башламајыб, инсанларын өз дүшүнҹәләрини дәјишмәк имканлары вар(13-ҹү абзаса бах)\nИСА НӘ ВАХТ ҜӘЛИР?\n14, 15. Һансы дөрд ајә Мәсиһин Һаким кими ҝәлишиндән бәһс едир?\n14 Бәс Исанын пејғәмбәрлијини дәриндән арашдырмағымыз, о демәкдирми ки, әһәмијјәт кәсб едән диҝәр һадисәләрин вахтына даир тәлимләрдә дә дәјишиклик едилмәлидыр? Ҹавабы пејғәмбәрлијин өзүндә тапа биләрик. Ҝәлин бахаг неҹә.\n15 Иса пејғәмбәрлијинин Матта 24:29—25:46 ајәләриндәки һиссәсиндә диггәти, әсас етибарилә, сон ҝүнләрдә вә гаршыдан ҝәлән бөјүк мүсибәтдә баш верәҹәк һадисәләрә јөнәлдир. Орада Иса ҝәлишиндән сәккиз дәфә сөз ачыр. Бөјүк мүсибәт һаггында о дејир: «Јер үзүнүн бүтүн гәбиләләри... инсан [Оғлунун]... булудларын үзәриндә ҝәлдијини ҝөрәҹәк». «Ағанызын һансы ҝүн ҝәләҹәјини билмирсиниз». «Инсан Оғлу ҝөзләмәдијиниз саатда ҝәләҹәк». Кечиләр вә гојунларла бағлы мәсәлиндә дә Иса дејир: «Инсан Оғлу... өз ҹалалында ҝәл[әҹәк]» (Мат. 24:30, 42, 44; 25:31). Бу дөрд ајәдән һәр бири Исанын Һаким кими ҝәлишинә шамил едилир. Исанын ҝәлишиндән бәһс едән диҝәр дөрд ајә һансыдыр?\n16. Исанын ҝәлиши барәдә башга һансы ајәләрдә бәһс едилир?\n16 Ағыллы вә садиг нөкәр һаггында Иса гејд едир: «О нөкәр хошбәхтдир ки, ағасы ҝәләндә ону иш башында тапаҹаг». Гызлар һаггында мәсәлиндә исә дејир: «Онлар јағ алмаға ҝетдикләри вахт бәј ҝәлиб чыхды». Һәмчинин ҝүмүш пул һаггында мәсәлиндә дејир: «Хејли вахт кечәндән сонра аға ҝери гајытды». Елә һәмин мәсәлдә аға билдирир: «Мән ҝәләндә пулуму... ҝөтүрүм» (Мат. 24:46; 25:10, 19, 27). Бу дөрд ајәјә әсасән, Исанын ҝәлиши нә вахта дүшүр?\n17. Матта 24:46 ајәсиндә хатырланан ағанын ҝәлиши неҹә изаһ едирдик?\n17 Әввәлләр биз әдәбијјатларымызда билдирмишдик ки, сонунҹу бу дөрд ајә Исанын 1918-ҹи илдәки ҝәлишинә аиддир. Мәсәлән, ҝөтүрәк Исанын «садиг вә ағыллы нөкәр» һаггында дедикләрини. (Матта 24:45—47 ајәләрини оху.) Биз елә фикирләширдик ки, 46-ҹы ајәдә бәһс едилән ағанын ҝәлиши Исанын 1918-ҹи илдә мәсһ олунмушларын руһани вәзијјәтләрини јохламасына вә 1919-ҹу илдә Ағанын бүтүн әмлакынын идарәсини нөкәрә тапшырмасына ишарә едир (Мал. 3:1). Лакин Исанын пејғәмбәрлијини дәриндән арашдырдыгҹа мәлум олур ки, бу пејғәмбәрлијин мүәјјән мәгамларынын вахтына даир дәјишикликләр етмәк лазымдыр. Нә үчүн?\n18. Исанын пејғәмбәрлијини арашдырмағын сајәсиндә онун ҝәлиши илә бағлы һансы гәнаәтә ҝәлирик?\n18 Матта 24:46 ајәсиндән әввәлки ајәләрин һәр бириндә хатырланан «ҝәлмәк» сөзү Исанын бөјүк мүсибәтдә һөкм бәјан етмәк вә ону иҹра етмәк үчүн ҝәлишинә аиддир (Мат. 24:30, 42, 44). Һәмчинин 12-ҹи абзасда мүзакирә етдијимиз кими, Исанын Матта 25:31 ајәсиндә хатырланан ҝәлиши дә ҝәләҹәкдә олаҹаг ејни һөкм вахтына аид едилир. Буна ҝөрә дә мәнтигәујғундур ки, Матта 24:46, 47 ајәләриндә бәһс едилән Исанын бүтүн әмлакынын идарәсини садиг нөкәрә тапшырмаг үчүн ҝәләҹәкдәки ҝәлиши дә бөјүк мүсибәтә тәсадүф едир. Әслиндә, Исанын пејғәмбәрлијини арашдырмағын сајәсиндә ајдын олур ки, сәккиз ајәнин һәр бири бөјүк мүсибәт заманы һәјата кечириләҹәк һөкм вахтына аиддир.\n19. Тәлимлә бағлы һансы дәјишикликләри мүзакирә етдик вә нөвбәти мәгаләләрдә һансы суаллар арашдырылаҹаг?\n19 Хүласә, биз бу мәгаләдән нәләри өјрәндик? Мәгаләнин әввәлиндә үч һадисәнин нә вахт баш вермәси илә бағлы суаллар галдырылмышды. Биз әввәлҹә арашдырдыг ки, бөјүк мүсибәт 1914-ҹү илдә јох, Бирләшмиш Милләтләр Тәшкилатынын Бөјүк Бабилә һүҹуму илә башлајаҹаг. Сонра Исанын гојунлары кечиләрдән нәјә ҝөрә 1914-ҹү илдә јох, бөјүк мүсибәт заманы ајыраҹағыны өјрәндик. Сонда исә, Исанын бүтүн әмлакынын идарәсини садиг нөкәрә тапшырмаг үчүн нәјә ҝөрә 1919-ҹу илдә јох, бөјүк мүсибәт заманы ҝәләҹәјини арашдырдыг. Беләликлә, бу һадисәләрин һәр үчү ејни вахтда — ҝәләҹәкдә баш верәҹәк бөјүк мүсибәтдә олаҹаг. Бу дәјишиклик садиг нөкәрлә бағлы нүмунәни баша дүшмәјимизә неҹә тәсир едәҹәк? Еләҹә дә Исанын ахыр ҝүнләрдә баш вермәли олан һадисәләрә даир чәкдији диҝәр мәсәлләри баша дүшмәјимизә неҹә тәсир едәҹәк? Бу ваҹиб суаллары нөвбәти мәгаләләрдә мүзакирә едәҹәјик.\n^ абз. 4 Абзас 4:  Даһа чох мәлумат әлдә етмәк үчүн «Ҝөзәтчи гүлләси»нин 1994-ҹү ил 15 феврал сајынын 8—21-ҹи сәһифәләринә (рус.) вә 1999-ҹу ил 1 мај сајынын 8—20-ҹи сәһифәләринә (рус.) бахын.\n^ абз. 8 Абзас 8:  Бу ајәләрдә хатырланан һадисәләрдән бири дә «инсан Оғлунун сечдикләрини»н јығылмасыдыр (Мат. 24:31). Нәтиҹәдә, ајдын олур ки, бөјүк мүсибәтин илкин мәрһәләсиндән сонра һәлә дә јер үзүндә олан бүтүн мәсһ олунмушлар Һар-Маҝедон мүһарибәси башламамышдан әввәл мүәјјән бир анда ҝөјә галхаҹаглар. Бу, «Ҝөзәтчи гүлләси»нин 1990-ҹы ил 15 август сајынын 30-ҹу сәһифәсиндә (рус.) «Охуҹуларын суаллары»нда һәмин мөвзу илә бағлы дејиләнләрә дәјишикликдир.\n^ абз. 11 Абзас 11:  «Ҝөзәтчи гүлләси»нин 1995-ҹи ил 15 октјабр сајынын 18—28-ҹи сәһифәләринә (рус.) бах.\n^ абз. 12 Абзас 12:  Лука 21:28 ајәсиндәки паралел мәлумата бах.\n«Мән... һәмишә сизинләјәм»\nЧох сајда инсан бир нечә нәфәрин васитәсилә бәсләнир\n«Садиг вә ағыллы нөкәр ҝөрәсән, кимдир?»\nРәһбәрлик Шурасынын јени үзвү\nLIFE STORY Һарада олсаг да, Јеһоваја вар ҝүҹүмүзлә хидмәт едирик\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2013\nҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2013


Q=13	C=4	SS=2	LS=8	PS=0	DC=0	LC=0	SD=0	BS=2	G0=37	G1=19	G2=5	DLID=az_RU	BODY=“Азәрбајҹанын ән бөјүк дүшмәни түркләр олуб” – Азәрбајҹанлы академик\nMart 10, 2017 - 8:05 AM Хәбәрин коду : 816783 Мәнбә : АБНА – Хәбәр Аҝентлији Link:\nАкадемик Чинҝиз Гаҹар: “Мәһз Османлы Империјасы вә түркләр Тәбризи, Ҝәнҹәни дәфәләрлә мәһв едиб. Азәрбајҹанын гәдим әразиси олан Чалдыран дүзү һазырда Түркијәдәдир, индики Гарс әразисиндә јерләшир. Һалбуки Чалдыран дүзү бизим олуб, орада јашајан әһали инди дә Азәрбајҹан дилиндә данышыр…”\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Азәрбајҹанда јерли информасија аҝентлијинә мүсаһибә верән Азәрбајҹан Милли Елмләр Академијасынын (АМЕА) алими, физика-ријазијјат елмләри доктору, академик Чинҝиз Гаҹар (о Гаҹариләр сүлаләсинә мәнсуб олдуғу үчүн фамилијасын Гаҹар гојуб) Азәрбајҹанын ән бөјүк дүшмәнинин мәһз түркләр олдуғуну вурғулајыб.\nО, мүсаһибәсиндә тарихи бир нүанса ишарә едәрәк вурғулајыб ки, мәһз Османлы Империјасы вә түркләр Тәбризи, Ҝәнҹәни дәфәләрлә мәһв едиб. Азәрбајҹанын гәдим әразиси олан Чалдыран дүзү һазырда Түркијәдәдир, индики Гарс әразисиндә јерләшир. Һалбуки Чалдыран дүзү бизим олуб, орада јашајан әһали инди дә Азәрбајҹан дилиндә данышыр…\nАкадемик Чинҝиз Гаҹарын мүсаһибәсини тәгдим едирик:\n“Түркләрә ҝөрә Азәрбајҹан мусигиси јох олуб\n- Азәрбајҹанда бир чох тарихи һөкмдарларын аналарынын ајры милләтләрдән олмасы мәсәләси сон вахтлар хүсуси олараг габардылыр. Мисал үчүн, ајры-ајры шәхсләр иддиа едир ки, Шаһ Исмајыл Хәтаинин анасы христиан олдуғу үчүн, о да христиан олуб вә саирә. Сизҹә, буну дејән алимләр нә дәрәҹәдә һаглыдыр?\n- Бу ҹүр јанашмалар доғру дејил. Мән буна гәти шәкилдә гаршыјам. Јәһудиләрдә нәсил, көк ана илә ҝөтүрүлүр. Биздә исә ата илә. Низами Ҝәнҹәвинин анасы ким иди? Күрд иди. Бу о демәк дејил ки, Низами күрд шаири олуб.\nҮмумијјәтлә, мән “түрк” сөзүнүн дә әлејһинәјәм. Мәним үчүн ән әзиз дил Азәрбајҹан дилидир. Ҝүрҹү бизә “татар”, рус ајры сөз дејир. Бу бахымдан да түркләр бизә чох зијан ҝәтириб. Һәтта, руслардан да чох зијан вуруб. Мисал үчүн, түркләрә ҝөрә Азәрбајҹан мусигиси јох олуб. Бизим чох ҝөзәл тәснифләримиз, рәгсләримиз вар иди. Һамысы тамам итиб ҝедиб. Инди ахмаг-ахмаг, мелодијасыз маһнылар охујурлар. Бүтүн алвер дә түркләрин әлиндәдир. Маркетләрдә һәр шеј түркҹә јазылыр. Биз тарихи маһныларла јашајырдыг. Анҹаг инди о маһныларын чоху јох олуб. Мән истәјирәм ки, һәр шеј сырф Азәрбајҹан дилиндә олсун. Она ҝөрә дә кечмиш тарихимиздә Азәрбајҹанын ән бөјүк дүшмәни түркләр олуб. Тарихә бахын, ҝөрүн Османлы Империјасы Тәбризи нечә дәфә дағыдыб? Тәбризи, Ҝәнҹәни түркләр јох едиб, дағыдыб. Османлы гошуну Чалдыран дөјүшүндә минләрлә түркү өлдүрүб. Инди дә һәмин Чалдыран дүзү Түркијәдәдир, индики Гарс әразисиндә јерләшир. Һалбуки Чалдыран дүзү бизим олуб, орада јашајан әһали инди дә Азәрбајҹан дилиндә данышыр.\n- Ермәниләрин Гарабаға неҹә көчүрүлмәси барәдә һансы мәлуматлара маликсиз?\n- Гаҹарларын дөврүндә ермәниләр Ирандан Русијаја көчүбләр, орадан исә Азәрбајҹан әразиләринә јерләшдирилибләр. Русијадан ҝәлән ермәниләр тәмиз Азәрбајҹан дилиндә даныша билирди. Ермәниләр тарихән тиҹарәт мәркәзләри олан әразиләрдә јашамаға үстүнлүк верибләр. Она ҝөрә дә Азәрбајҹан әразиләриндә ермәниләр тарихән “Ипәк јолу” үзәриндә, тиҹарәт олан јерләрдә мәскунлашыблар. Һарада алвер олурдуса, ермәниләр дә ҝедиб орада јашајырды. Ҝәнҹә дә “Ипәк јолу” үзәриндә јерләширди. Она ҝөрә дә Ҝәнҹәјә хејли ермәни көчмүшдү, Ҝәнҹә әһалисинин аз бир һиссәси ермәни иди.”\nГејд едәк ки, бир нечә ҝүн өнҹә Милли Мәҹлисин (ММ) Реҝионал мәсәләләр комитәсинин сәдри, депутат Ариф Рәһимзадә КМ.ру рус хәбәр порталына вердији мүсаһибәсиндә Азәрбајҹанлыларын түрк дејил мәһз Азәрбајҹанлы олдугларыны хатырладыгдан сонра Түркијәнин Азәрбајҹандакы 5-ҹи калонијасы ҝенишмигјаслы шантаж әмлијјатына башлајараг инсанлара өзләринә түрк дејил Азәрбајҹанлы дедикләри үчүн “МӘН ЕРМӘНИЈӘМ” дамғасыны вурдулар.\nАриф Рәһимзадә: “Биз түрк дејилик, түркләр тамам ајры милләтдир…”\nMart 2, 2017 - 11:56 PM\nИмам Һүсејн (ә) Әләмләринин гадаған олундуғу Бакыда мәктәбләрдә Түркијә бајраглары тәблиғ олунур - Фото\nYanvar 27, 2017 - 9:09 PM\nВәфа Гулузадәнин ШОК ачыгламасы, Түркијә Ганлы 20 Јанвар һадисәсинә сугунлугла јанашды – Факт\nYanvar 21, 2017 - 9:35 PM\nГарабағы Фарслар дејил Түркләр сатды. Ермәниләрдән 40 кәнд алан Талыш ҝенералынын ҹанлы јајымда ШОК ачыгламасы Видео\nYanvar 16, 2017 - 1:58 PM


Q=17	C=8	SS=2	LS=5	PS=5	DC=0	LC=0	SD=0	BS=2	G0=29	G1=21	G2=14	DLID=az_RU	BODY=1 Ишмуил 18 | Онлајн Мүгәддәс Китаб | Јени дүнја тәрҹүмәси\n1 Ишмуил 18:1—30\nДавудла Јонатан достлашыр (1—4)\nТалутун Давуда пахыллығы тутур (5—9)\nТалутун Давуду өлдүрмәк ҹәһдләри (10—19)\nДавуд Талутун гызы Мәкјалы алыр (20—30)\n18 Давуд Талутла данышыб гуртаранда Јонатанын+ гәлби Давуда бағланды. Јонатан ону өз ҹаны кими севмәјә башлады.+ 2 О ҝүндән Талут Давуду јанында сахлады вә ону даһа атасынын евинә бурахмады.+ 3 Јонатанла Давуд әһд-пејман бағладылар,+ чүнки Јонатан ону өз ҹаны кими севирди.+ 4 Јонатан әјниндән хәләтини чыхарыб өз либасы, гылынҹы, ох-каманы вә гуршағы илә бирликдә Давуда верди. 5 Давуд јүрүшләрә чыхмаға башлады. О, Талутун тапшырдығы һәр иши јарыдырды.+ Талут ону дөјүшчүләрин үстүнә башчы гојду.+ Бу, һәм халгын, һәм дә Талутун әјанларынын үрәјинҹә олду. 6 Давуд вә дөјүшчүләр филиштлиләри дармадағын едиб ҝери гајыданда бүтүн Исраил шәһәрләриндән гадынлар әлләриндә гавал вә сетар маһны охујуб+ рәгс едә-едә+ севинҹ ичиндә Талуту гаршыламаға чыхырдылар. 7 Шәнлик едән гадынлар охујурдулар: «Талут гырды минләри,Давудса он минләри».+ 8 Бу нәғмә Талутун чох аҹығына ҝәлди,+ о гәзәбләниб деди: «Давуда он минләри дејирләр, мәнә исә минләри. Бирҹә бу галыб ки, тахт-таҹы да она версинләр!»+ 9 Һәмин ҝүндән Талут Давуда шүбһә илә бахмаға башлады. 10 Сәһәриси ҝүн Аллаһын изни илә шәр руһ Талуту тутанда+ о, евдә гәрибә һәрәкәтләр етмәјә башлады*. Давуд һәмишәки кими чәнҝ чалырды.+ Талутун исә әлиндә низә вар иди.+ 11 О, өз-өзүнә: «Гој Давуду дивара пәрчимләјим», — дејәрәк низәни она атды.+ Амма Давуд ики дәфә ҹаныны Талутдан гуртарды. 12 Талут Давуддан горхмаға башлады, чүнки Јеһова Давудла иди,+ ондан исә ајрылмышды.+ 13 Буна ҝөрә Талут ону өз јанындан узаглашдырыб минбашы етди. Давуд дөјүшләрдә ордуја башчылыг едирди.+ 14 Давуд һәр ишиндә уғур газанырды*+ вә Јеһова онунла иди.+ 15 Талут Давудун бөјүк уғурлар газандығыны ҝөрәндә ондан горхду. 16 Бүтүн Исраил вә Јәһуда исә Давуду севирди, чүнки о, һәрби јүрүшләрә башчылыг едирди. 17 Бир ҝүн Талут Давуда деди: «Бөјүк гызым Мерабы+ сәнә верәҹәјәм+. Амма сән ҝәрәк бундан сонра да мәнә шүҹаәтини ҝөстәрәсән, Јеһованын мүһарибәләрини апарасан».+ Талут өз-өзүнә дејирди: «Гој о, мәним јох, филиштлиләрин әли илә өлсүн».+ 18 Давуд Талута деди: «Мән кимәм, гоһумларым, атамын нәсли Исраилдә нәчидир ки, мән падшаһа күрәкән олум?»+ 19 Амма Талутун гызы Мерабы Давуда вермәк вахты ҝәләндә, белә мәлум олду ки, ону артыг мәһлалы Әдраилә+ верибләр. 20 Талутун кичик гызы Мәкјал+ Давуда ашиг олмушду. Буну Талута хәбәр верәндә о севинди. 21 Талут деди: «Гызы она вериб ону тәләјә саларам. Беләҹә, Давуду филиштлиләрин әли илә мәһв едәрәм».+ Онда Талут икинҹи дәфә Давуда деди: «Бу ҝүн мәнимлә гоһум олаҹагсан*». 22 Талут әјанларына тапшырды: «Хәлвәтә салыб Давуда дејин: “Падшаһын сәндән хошу ҝәлир, елә бүтүн әјан-әшрәф дә сәнә рәғбәт бәсләјир. Ҝәл падшаһла гоһум ол”». 23 Талутун әјанлары бунлары дејәндә Давуд деди: «Елә билирсиниз, мәним кими касыб, кичик бир адам үчүн падшаһла гоһум олмаг асан ишдир?»+ 24 Әјанлар Талута дедиләр: «Давуд белә-белә дејир». 25 Онда Талут деди: «Давуда белә дејин: “Падшаһ сәндән башлыг истәмир.+ Падшаһын дүшмәнләриндән гисас алмаг үчүн јүз филиштлинин сүннәт әтини+ ҝәтирсән, бәсдир”». Бу фәндлә Талут Давуду филиштлиләрин әлилә арадан ҝөтүрмәк истәјирди. 26 Әјанлар бу сөзләри Давуда сөјләдиләр. Падшаһла гоһум олмаг фикри она хош ҝәлди.+ Тәјин едилмиш вахт баша чатмамыш 27 Давуд адамлары илә ҝедиб ики јүз филиштлини өлдүрдү. Падшаһла гоһум олмаг үчүн онларын сүннәт әтини ҝәтириб падшаһа верди. Талут гызы Мәкјалы она верди.+ 28 Талут баша дүшдү ки, Јеһова Давудладыр+ вә гызы Мәкјал ону севир.+ 29 Талут Давуддан даһа да горхмаға башлады. Талут өмрүнүн ахырына кими она гәним кәсилди.+ 30 Филишт һакимләри һүҹумлар едирдиләр. Һәр дәфә онларла дөјүшдә Давуд Талутун әјанларынын һамысындан чох уғур газанырды*.+ Онун шан-шөһрәти һәр јана јајылмышды.+\n^ Јахуд пејғәмбәр кими һәрәкәт етмәјә башлады.\n^ Јахуд һәр ишини ағылла ҝөрүрдү.\n^ Јахуд мәним күрәкәним олаҹагсан.\n^ Јахуд һамысындан ағыллы давранырды.\n1 Ишмуил 18


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=10	G2=5	DLID=az_RU	BODY=Мүгәддәс Китабы охумаг нә үчүн лазымдыр?\n«Мәнә елә ҝәлирди ки, Мүгәддәс Китаб гәлиздир» (Ҹови).\n«Дүшүнүрдүм ки, бу китабы охумаға һөвсәләм чатмаз» (Гвене).\n«Мүгәддәс Китабын галынлығыны ҝөрәндә ону охумаг һәвәсим тәмиз өлдү» (Језекијел).\nҺеч елә олубму ки, сиз дә нә вахтса Мүгәддәс Китабы охумаг истәмисиниз, лакин бу кими сәбәбләр уҹбатындан фикриниздән дашынмысыныз? Чохлары үчүн бу китабы охумаг чәтин ҝөрүнүр. Бәс билирсиниз ки, Аллаһын Кәламыны охумагла һәјатыныза хошбәхтлик вә мәна гата биләрсиниз? Хәбәриниз вар ки, Мүгәддәс Китабы охумағы мараглы едән бәзи үсуллар вар?\nБу суаллара ҹаваб тапмаг үчүн ҝәлин Аллаһын Кәламыны охумағын хејрини ҝөрән бәзи инсанларын дедији сөзләрә диггәт јетирәк.\n20 јашлы Језекијел дејир: «Әввәлләр мән машыны мәгсәдсиз сүрән сүрүҹү кими идим. Лакин Мүгәддәс Китабы охумағын сајәсиндә һәјатымда мәна тапдым. Бу китабда һәр ҝүнүмүз үчүн фајдалы мәсләһәтләр вар».\nФрејда адлы 20 јашлы диҝәр бир ҝәнҹ бөлүшүр: «Әввәлләр өзүмдән тез чыхырдым. Лакин Мүгәддәс Китабы охумаг мәнә тәмкинли олмаға көмәк етди. Инди башгалары илә јола ҝетмәк мәним үчүн даһа асандыр, чохлу достум вар».\n50 јашы олан Јунәс адлы гадын дејир: «Аллаһын Кәламы мәнә даһа јахшы инсан олмаға вә пис вәрдишләрими тәрҝитмәјә көмәк етди».\nАды чәкилән бу инсанларын вә милјонларла диҝәр инсанын һадисәси ҝөстәрир ки, Аллаһын Кәламы сизә хошбәхт олмаға көмәк едә биләр (Әшија 48:17, 18). Мәсәлән, Аллаһын Кәламыны охумаг сизә дүзҝүн гәрарлар вермәјә, әсл достлар тапмаға, стрессин өһдәсиндән ҝәлмәјә, ән әсасы исә, Аллаһы јахындан танымаға көмәк едә биләр. Мүгәддәс Китабын ичиндә јазыланлар Аллаһын сөзләридир, буна ҝөрә орада јазыланларын сизә һеч вахт зијаны дәјмәз. Аллаһ-Таала һеч вахт пис мәсләһәт вермәз.\nӘсас мәсәлә охумаға башламагдыр. Бәс неҹә едә биләрсиниз ки, Мүгәддәс Китабы охумаг сизә асан вә мараглы олсун?


Q=8	C=0	SS=2	LS=4	PS=4	DC=0	LC=0	SD=0	BS=1	G0=48	G1=28	G2=12	DLID=az_RU	BODY=Јәһја 18 | Онлајн Мүгәддәс Китаб | Јени дүнја тәрҹүмәси\nЈәһуда Исаны сатыр (1—9)\nБутрус гылынҹыны ишә салыр (10, 11)\nИсаны Һәннанын јанына апарырлар (12—14)\nБутрус Исаны даныр (15—18)\nИса Һәннанын өнүндә (19—24)\nБутрус икинҹи вә үчүнҹү дәфә Исаны даныр (25—27)\nИса Пилатын өнүндә (28—40)\n«Падшаһлығым бу дүнјадан дејил» (36)\n18 Иса дуа едиб гуртарандан сонра шаҝирдләри илә бирликдә Гидрон вадисинин+ о бири тајына кечди. Орада бир бағ вар иди вә Иса шаҝирдләри илә һәмин баға ҝирди.+ 2 Хаин Јәһуда да о јери јахшы таныјырды, чүнки Иса дәфәләрлә шаҝирдләри илә орада ҝөрүшмүшдү. 3 Бу вахт Јәһуда бир дәстә әсҝәрлә, һәмчинин бөјүк каһинләрин вә фәрисиләрин кешикчиләри илә ораја ҝәлди. Онларын әлләриндә мәшәл, чыраг вә силаһ варды.+ 4 Иса башына нә ҝәләҹәјини билдији үчүн габаға чыхыб сорушду: «Кими ахтарырсыныз?» 5 Онлар ҹаваб вердиләр: «Нәсрани Исаны».+ Иса деди: «Мәнәм». Хаин Јәһуда да онларын јанында дурмушду.+ 6 Иса: «Мәнәм», — дејәндә онлар ҝери чәкилиб јерә јыхылдылар.+ 7 Иса јенә дә сорушду: «Кими ахтарырсыныз?» Онлар дедиләр: «Нәсрани Исаны». 8 Иса деди: «Ахы сизә дедим ки, мәнәм. Әҝәр мәни ахтарырсынызса, бунлары бурахын». 9 Беләҹә, онун дедији бу сөзләр јеринә јетди: «Мәнә вердијин адамлардан бирини дә итирмәдим».+ 10 Шимон Бутрусун гылынҹы вар иди. О, гылынҹы чәкди вә вуруб баш каһинин нөкәринин сағ гулағыны кәсди.+ Нөкәрин ады Мәлк иди. 11 Иса Бутруса деди: «Гылынҹыны гынына гој.+ Мәҝәр Атамын мәнә вердији ҹамы* ичмәмәлијәм?»+ 12 Онда әсҝәрләр, сәркәрдә* вә јәһудиләрин кешикчиләри Исаны тутуб әл-голуну бағладылар 13 вә әввәлҹә Һәннанын јанына апардылар. О, һәмин ил баш каһин+ олан Гајафанын+ гајынатасы иди. 14 Бу, һәмин о Гајафадыр ки, бүтүн халгын уғрунда бир адамын өлмәсинин онларын хејринә олдуғуну јәһудиләрә мәсләһәт ҝөрмүшдү.+ 15 Шимон Бутрус вә башга бир шаҝирд Исанын далынҹа ҝедирдиләр.+ О шаҝирд баш каһинин танышы иди. Һәмин шаҝирд Иса илә бир јердә баш каһинин һәјәтинә ҝирди, 16 Бутрус исә чөлдә, гапынын ағзында дајанды. Баш каһинин танышы олан о бири шаҝирд чыхыб гапычы гызла данышды вә Бутрусу ичәри салды. 17 Бу гуллугчу гыз Бутруса деди: «Сән онун шаҝирди дејилсән, јох?» Бутрус деди: «Јох».+ 18 Һава сојуг олдуғундан нөкәрләрлә кешикчиләр тонгал галајыб әтрафында исинирдиләр. Бутрус да онларын јанында дуруб исинирди. 19 Бу вахт бөјүк каһин Исадан шаҝирдләри вә тәлимләри һаггында сорушурду. 20 Иса она ҹаваб верди: «Мән һәр шеји дүнјаја ачыг-ашкар сөјләмишәм. Мән һәмишә јәһудиләрин топлашдығы синагогларда вә мәбәддә вәз етмишәм.+ Һеч бир сөзү хәлвәтдә демәмишәм. 21 Нијә мәни сорғу-суала чәкирсән? Данышдыгларымы ешидәнләрдән соруш. Онлар мәним нәдән данышдығымы билирләр». 22 Иса буну дејәндә јанында дурмуш бир кешикчи онун үзүнә шиллә чәкиб+ деди: «Бөјүк каһинлә белә данышырлар?» 23 Иса деди: «Әҝәр дүз демирәмсә, сәһвими ҝөстәр. Јох әҝәр дүз данышырамса, мәни нијә вурурсан?» 24 Һәнна Исаны әл-голу бағлы һалда баш каһин Гајафанын јанына ҝөндәрди.+ 25 Шимон Бутрус дуруб исинирди. Бирдән ондан сорушдулар: «Сән онун шаҝирди дејилсән, јох?» Бутрус инкар етди: «Јох».+ 26 Баш каһинин бир нөкәри, Бутрусун гылынҹла вуруб гулағыны кәсдији адамын гоһуму+ деди: «Мән сәни бағда ҝөрмүшдүм. Сән дә о адамын јанындајдын, јохса елә дејил?» 27 Бутрус јенидән буну инкар етди вә о андаҹа хоруз банлады.+ 28 Сәһәр тәзәҹә ачылырды. Исаны Гајафанын јанындан вали сарајына апардылар.+ Лакин ону ҝәтирәнләр мурдарланмамаг үчүн валинин сарајына ҝирмәдиләр,+ јохса Пасха јемәјини јејә билмәздиләр. 29 Пилат онларын габағына чыхыб деди: «Бу адамы нәдә иттиһам едирсиниз?» 30 Онлар ҹаваб вердиләр: «Бу адам ҹинајәткар олмасајды, ону сәнин јанына ҝәтирмәздик». 31 Пилат деди: «Апарын ону өз ганунуза ҝөрә мүһакимә един».+ Онда јәһудиләр дедиләр: «Бизим адам өлдүрмәјә ихтијарымыз јохдур».+ 32 Беләҹә, Исанын өзүнүн неҹә өләҹәјинә ишарә едәрәк сөјләдији сөзләр јеринә јетди.+ 33 Онда Пилат јенидән вали сарајына ҝирди вә Исаны јанына чағырыб деди: «Сән јәһудиләрин падшаһысан?»+ 34 Иса ҹаваб верди: «Сән буну өзүндән дејирсән, јохса мәним һаггымда кимдәнсә ешитмисән?» 35 Пилат деди: «Мәҝәр мән јәһудијәм? Өз халгын вә бөјүк каһинләрин сәни мәнә тәслим едиб. Де ҝөрүм нә иш тутмусан?» 36 Иса ҹаваб верди:+ «Мәним Падшаһлығым бу дүнјадан дејил.+ Падшаһлығым бу дүнјадан олсајды, тәбәәләрим мүбаризә апарыб гојмаздылар ки, мән јәһудиләрин әлинә дүшүм.+ Хејр, мәним Падшаһлығым бурадан дејил». 37 Пилат деди: «Демәли, сән падшаһсан?» Иса ҹаваб верди: «Дүз дејирсән, мән падшаһам.+ Мән һәгигәтә шәһадәт етмәк үчүн доғулмушам вә бу дүнјаја ҝәлмишәм.+ Һәгигәт тәрәфиндә олан һәр бир адам сәсимә гулаг асыр». 38 Пилат она деди: «Һәгигәт нәдир?!» Пилат буну дејиб јенидән јәһудиләрин јанына чыхды вә онлара деди: «Мән бу адамда бир тәгсир ҝөрмүрәм.+ 39 Һәм дә адәтиниз үзрә мән Пасха бајрамында сизин үчүн бир адам азад едирәм.+ Истәјирсиниз, сизин үчүн јәһудиләрин падшаһыны азад едим?» 40 Онлар јенә гышгырдылар: «Ону јох, Бараббаны бурах!» Барабба гулдур иди.+\n^ Јахуд минбашы.


Q=6	C=3	SS=3	LS=2	PS=1	DC=2	LC=0	SD=0	BS=2	G0=62	G1=44	G2=18	DLID=az_RU	BODY=Өз јығынҹағыныза көмәк едә биләрсиниз? | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Ангола жест дили Вјетнам Данимарка Индонезија Исвеч Кирибати Литва Македонија Непал Нидерланд Норвеч Самоа Соломон Адалары пиҹини Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара ајмара батак (тоба) бенгал бикол болгар варај волајта ган гуарани гуҹарат гырғыз дхолуо ермәни естон ибо иврит илок инҝилис исланд исоко испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго сапотек (Истм) себуан сена серб серб (латын) сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду урһобо фарс фин франсыз хорват чех читонга (Малави) чичева чуваш шона јао јапон јоруба јунан ҝүрҹү һилигајнон һинд һири-моту әрәб өзбәк\nБаҹы-гардашларын мәнәви, руһани вә ја әмәли көмәјә олан еһтијаҹыны дујмаға чалышын\nҜӨЈӘ галхмаздан әввәл Иса Мәсиһ шаҝирдләринә демишди: «Јерин уҹгарларынадәк мәним шаһидим олаҹагсыныз» (Һәв. 1:8). Илк мәсиһиләр бу иши јеринә јетирмәјә неҹә мүвәффәг олмушдулар?\nОксфорд университетинин профессору Мартин Гудмәнин сөзләринә ҝөрә, «Рома империјасынын илк чағларында бүтүн мәсиһиләр өз үзәрләриндә мәсулијјәт һисс едирдиләр: онларын ҝөрмәли олдуғу иш вар иди. Бу, мәсиһиләри бүтүн дини груплардан, о ҹүмләдән јәһудиләрдән ајырырды». Иса Мәсиһ хидмәтини иҹра етмәк үчүн һәр јаны гарыш-гарыш ҝәзирди. Онун изләри илә ҝедән һәгиги мәсиһиләр баша дүшүрдүләр ки, «Аллаһын Падшаһлығы һаггында мүждәни» јајмаг үчүн ҝәрәк һәгигәти өјрәнмәк истәјән инсанлары тапсынлар (Лука 4:43). Биринҹи әсрдә мәсиһи јығынҹағында һәвариләрин олмасынын бир сәбәби дә елә бу иди. «Һәвари» кими тәрҹүмә олунан сөз орижинал дилдә ҝөндәрилмиш, елчи мәнасыны дашыјыр (Марк 3:14). Иса өз давамчыларына тапшырмышды: «Ҝедин вә бүтүн халгларын ичиндә шаҝирд һазырлајын» (Мәт. 28:18—20).\nБу ҝүн Исанын он ики һәварисиндән һеч бири бизимлә дејил. Лакин Јеһованын бир чох хидмәтчиси онларын нүмунәсини изләјир. Тәләбат олан јердә тәблиғ етмәк чағырышына онлар: «Мән ҝедәрәм! Мәни ҝөндәр!» — дејә һај верирләр (Әшј. 6:8). Бәзиләри узаг өлкәләрә көчүбләр. Бунлара Ҝилад Мәктәбинин минләрлә мәзунуну нүмунә чәкмәк олар. Диҝәрләри өз јашадыглары өлкәнин башга јеринә көчүбләр. Еләләри вар ки, хариҹи дил өјрәниб, әҹнәбидилли инсанлара тәблиғ едән јығынҹаг вә груплара кечибләр. Тәләбат олан јерә көчән, јахуд јени дил өјрәнән баҹы-гардашларын һеч дә һамысынын шәраити әлверишли олмајыб. Бу аддымы атмаг елә дә асан баша ҝәлмәјиб. Онларын һамысы Јеһованы вә инсанлары севдикләрини ҝөстәрмәк үчүн нәләри исә гурбан верибләр. Мәсрәфләри өлчүб-бичиб тәләбат олан јердә хидмәт етмәјә башлајыблар (Лука 14:28—30). Бу аддымы атан баҹы-гардашларын әмәји чох гијмәтлидир.\nАнҹаг һамынын шәраити ејни дејил. Һәр мәсиһинин тәләбат олан јерә көчмәјә, јахуд да јени дил өјрәнмәјә имканы јохдур. Буна бахмајараг, һәр биримиз өз јығынҹағымызда һәвари кими хидмәт едә биләрик.\nӨЗ ЈЫҒЫНҸАҒЫНЫЗДА ҺӘВАРИ КИМИ ОЛУН!\nҺазыркы вәзијјәтиниздә әлиниздән ҝәлдији гәдәр көмәк един:\nБиринҹи әсрдә мәсиһиләр ҹанла-башла хидмәт едирдиләр. Анҹаг бу, о демәк дејил ки, онларын һамысы тәблиғ етмәк үчүн башга јерә ҝедирди. Әксәријјәти елә өз јашадығы јердә галыб хидмәт едирди. Бунунла белә, һәвари Булусун Тимутијә вердији мәсләһәт онлара да аид иди: «Мүждәни тәблиғ ет, хидмәтини там јеринә јетир» (2 Тим. 4:5). Бу нәсиһәт Аллаһын бүтүн хидмәтчиләринә аиддир. Һарада јашајырлар јашасынлар, мәсиһиләрин һамысы Падшаһлыг хәбәрини тәблиғ етмәли вә шаҝирд һазырламалыдыр. Үстәлик, һәтта өз јығынҹағында ола-ола мәсиһи бир чох саһәдә һәвари кими хидмәт едә биләр.\nМәсәлән, мәсиһи хидмәт етмәк үчүн башга өлкәјә көчәндә чох шеј онун үчүн јени олур. Она јени шәраитә ујғунлашмаг лазым ҝәлир. Бәс әҝәр биз тәләбат олан јерә көчә билмириксә, нә етмәлијик? Хидмәт етдијимиз әразијә артыг јахшы бәләд олдуғумузу дүшүнәрәк әлимизи әлимизин үстүнә гојуб отурмалыјыг, јохса тәблиғ етмәк үчүн јени үсуллар ахтармалыјыг? Мисал үчүн, 1940-ҹы илдә мәсләһәт ҝөрүлүрдү ки, гардашлар һәфтәнин бир ҝүнү күчәдә тәблиғ етсинләр. Сиз тәблиғин бу нөвүндә иштирак едирсиниз? Бәс әдәбијјат арабалары илә тәблиғ едирсиниз? Бир сөзлә, мүждәни тәблиғ етмәк үчүн јени үсуллардан истифадә едирсиниз?\nбаҹы-гардашлары мүждәни тәблиғ етмәјә тәшвиг един\nМүсбәт әһвал-руһијјә бизә ҹанла-башла, һәвәслә хидмәт етмәјә көмәк едәҹәк. Тәләбат олан јерә көчән, јахуд әҹнәбидилли әразидә хидмәт етмәк үчүн јени дил өјрәнән тәблиғчиләр, адәтән, баҹарыглы тәблиғчиләр олурлар. Буна ҝөрә дә онларын чохларына бөјүк көмәји дәјир. Мәсәлән, онлар тәблиғ етмәкдә ҝөзәл нүмунә гојурлар. Бундан әлавә, чох вахт башга өлкәјә ҝөндәрилән хүсуси тәјинатлы мүждәчиләр јерли гардашлар јетишәнә гәдәр јығынҹаг ишләрини өзләри ҝөрүрләр. Әҝәр сиз вәфтиз олунмуш гардашсынызса, өз јығынҹағыныздакы һәмиманлылара хидмәт етмәјә ҹан атырсыныз? (1 Тим. 3:1).\nәмәли көмәк ҝөстәрин\nТәблиғ ишиндә ҹанла-башла хидмәт етмәкдән вә јығынҹагдакы мәсулијјәтләри иҹра етмәкдән башга диҝәр саһәләрдә дә јығынҹағымыза көмәк едә биләрик. Јашлы, ҹаван, киши, гадын, бир сөзлә, һәр кәс дарда олан һәмиманлысына дајаг ола биләр (Кол. 4:11).\nДиндашларымыза көмәк етмәк үчүн биз онлары јахшы танымалыјыг. Мүгәддәс Китаб бизи тәшвиг едир ки, бир јерә јығышанда бир-биримизә гаршы диггәтли олаг (Ибр. 10:24). Бу, о демәк дејил ки, биз башгаларынын ишинә гарышмалыјыг. Биз садәҹә онлары танымаға, онлары баша дүшмәјә, еһтијаҹларыны дујмаға чалышмалыјыг. Онларын мәнәви, руһани вә ја әмәли көмәјә еһтијаҹы ола биләр. Баҹы-гардашлара көмәк етмәк тәкҹә ағсаггалларын вә јығынҹаг хидмәтчиләринин иши дејил. Дүздүр, бәзи һалларда јалныз бу гардашлар көмәк едә биләрләр (Гал. 6:1). Бунунла белә, һәр биримиз јашлы баҹы-гардашлара, проблемләрлә үзләшән аиләләрә көмәк әлимизи узада биләрик.\nһәјатын гајғылары илә чарпышанлара мәнән дајаг олун\nМәсәлән, Салваторе ифлас оланда бизнесини, евини, әшјаларынын чохуну сатмалы олмушду. О, аиләсинә ҝөрә чох нараһат олурду. Јығынҹагда башга бир аилә онларын еһтијаҹ ичиндә олдуғуну ҝөрүб онлара әл тутду, һәм Салваторејә, һәм дә јолдашына иш тапды. Онлар ҝүнләрлә Салваторе вә онун аиләси илә вахт кечириб онлары динләјир, онлара үрәк-дирәк верирди. Бу ики аиләнин арасында мөһкәм достлуг јаранды. Артыг узун илләрдир ки бу достлуг давам едир. Дүздүр, о вахтлар чох чәтин вахтлар иди. Амма инди һәр ики аилә бирликдә кечирдикләри анлары хош хатирәләр кими јада салыр.\nҺәгиги мәсиһиләр дүшүнмүрләр ки, етигадларыны өзләриндә сахламалыдырлар. Иса Мәсиһ өз нүмунәсилә ҝөстәрмишди ки, биз Мүгәддәс Китабда јазылан ҝөзәл вәдләр барәдә һәр кәсә данышмалыјыг. Бәзи мәсиһиләрин шәраити тәләбат олан јерә көчмәјә јол верир, диҝәрләрининки исә јох. Буна бахмајараг, һәр биримиз һазырда хидмәт етдијимиз јығынҹагда һамыја әлимиздән ҝәлдији гәдәр јахшылыг едә биләрик (Гал. 6:10). Бунунла биз әлиачыглығын ҝәтирдији севинҹи дадаҹағыг вә һәр бир јахшы ишдә бәһрә ҝәтирәҹәјик (Кол. 1:10; Һәв. 20:35).


Q=12	C=8	SS=4	LS=4	PS=0	DC=0	LC=0	SD=0	BS=0	G0=16	G1=14	G2=8	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Нидерланд Норвеч Таити Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар га газах гуарани гырғыз дхолуо еве ермәни естон ефик зулу ибо иврит илок инҝилис исланд испан италјан каталан кечуа (Боливија) киконго кикујју килуба кинјаруанда кореја коса латыш малагаси маҹар нзема папјаменто (Аруба) папјаменто (Күрасао) полјак португал румын рус санго себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фарс фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб\nОла билсин, һансыса дин етибарынызы сарсытдығындан артыг һеч бир динә инанмырсыныз. Анҹаг әмин олун ки, етибар едә биләҹәјиниз дин вар. Иса пејғәмбәр јер үзүндә јашајаркән өз садиг давамчыларына Аллаһын гојдуғу гајда-ганунлара ујғун јашамағы өјрәтмишди. Онун әсил давамчылары, јәни Аллаһын Кәламында гәләмә алынан ганунлара виҹданла әмәл едән инсанлар бу ҝүн дә вар. Бәс бу адамлары һарадан тапмаг олар?\nӘввәлки мәгаләләрин бириндә һаггында бәһс едилән Естел дејир: «Ахыр ки, мән Мүгәддәс Китабы өјрәнмәјә башладым. Бу ишдә Јеһованын Шаһидләринин мәнә чох көмәји дәјди. Мүгәддәс Јазылардакы “сиз һәгигәти дәрк едәҹәксиниз вә һәгигәт сизи азад едәҹәк” сөзләринин ҝерчәк олдуғуну баша дүшмәк үчүн мәнә чох вахт лазым олмады».\nРеј дејир: «Јеһованын Шаһидләри илә Мүгәддәс Китабы өјрәнәркән баша дүшдүм ки, бизим чәкдијимиз изтираблара ҝөрә Аллаһ ҝүнаһкар дејил. Әсаслы сәбәбә ҝөрә писликләрә јол версә дә, Һагг-Таалаја шүкүр едирәм ки, тезликлә онлара сон гојаҹаг».\nӘхлаг дәјәрләри тәнәззүлә уғрамыш бу дүнјада намуслу јашамаг асан дејил, амма мүмкүндүр. Бу ҝүн Аллаһын Кәламыны баша дүшүб орадакы мәсләһәтләрлә јашамаг истәјән чох инсан вар. Мәһз бу сәбәбдән Јеһованын Шаһидләри тәмәннасыз олараг бүтүн дүнјада милјонларла инсана Аллаһын Кәламыны анламаға көмәк едирләр. Һәр һәфтә чохлу сајда инсан Мүгәддәс Китабын тәлимләрини өјрәнир. Нәтиҹәдә, онлар Јарадана јахынлашыр вә хошбәхт һәјат сүрмәјә башлајырлар *.\nЈеһованын Шаһидләриндән өз динләринә нә үчүн етибар етдикләрини сорушун?\nНә вахтса Јеһованын Шаһидләринә раст ҝәлсәниз, нә үчүн өз динләринә етибар етдикләрини сорушун. Онларын нәјә инандыглары илә марагланын, сүрдүкләри һәјат тәрзинә фикир верин. Сонра исә өзүнүз гәрар верин: сизин етибарыныза лајиг дин вар, ја јох.\n^ абз. 5 Әтрафлы мәлумат үчүн Јеһованын Шаһидләри тәрәфиндән дәрҹ олунан «Мүгәддәс Китаб әслиндә нә өјрәдир?» китабына бахын.\nТөврат, Зәбур, Инҹили нә үчүн охумаға дәјәр?\nНә вахтса «ишим вар», «мәнлик дејил» демисиниз?